रात्री आणि दिवसा कोमात गेलेल्या रुग्णासमोर लख्ख प्रकाशयोजना केल्यास अशा रुग्णाच्या जाणिवा जागृत होण्यात मतद होते , असे नुकत्याच करण्यात आलेल्या एका संशोधनातून स्पष्ट झाले आहे . प्रकाशामुळे कोमातील रुग्णावर सकारात्मक परिणाम होत असल्याचे संशोधकांना आढळून आले आहे . शरीरात सर्कडियन ऱ्हिदम किंवा तालबद्ध भिन्नता दर्शविणाऱ्या पेशी असतात . या पेशींमुळे मानवास उत्तेजन मिळते . प्रकाशामुळे कोमातून बाहेर आलेल्यांची संख्या अधिक असल्याचे चाचण्यांद्वारे स्पष्ट झाले आहे , असे ऑस्ट्रियातील साल्झबर्ग विद्यापीठातील संशोधिका क्रिस्टिन ब्लुमे यांनी स्पष्ट केले . सर्कडियन ऱ्हिदममुळे शरीरात एक प्रकारे घडय़ाळाची निर्मिती झालेली असते . त्यामुळेच झोप , झोपेतून उठणे , खाणे अशा गोष्टी मनुष्य करतो , असे संशोधकांनी स्पष्ट केले . त्याचप्रमाणे हे घडय़ाळ शरीरातील तापमानावरही नियंत्रण ठेवते . सकाळच्या वेळेत शरीरातील तापमानात एक किंवा दोन अंश सेल्सिअसने घट झालेली असते , असे संशोधकांनी सांगितले . मेंदूवर आघात झालेल्या १८ रुग्णांचा संशोधकांनी अभ्यास केला . कोमात गेले असल्यामुळे त्यांच्याकडून कोणतीही प्रतिक्रिया मिळत नव्हती . त्यानंतर संशोधकांनी यांपैकी ८ रुग्णांना लख्ख प्रकाशात ठेवून त्यांचे संशोधन सुरू केले . त्यांपैकी दोन रुग्णांमध्ये सकारात्मक बदल झाला आणि त्यांच्याकडून काही प्रतिक्रिया मिळाल्याचेही संशोधकांनी सांगितले आहे . हे संशोधन न्यूरोलॉजी मासिकात प्रसिद्ध झाले आहे .


रिलायन्स जिओ बाजारात आल्यापासून सर्वच कंपन्यांनी आकर्षक प्लॅन्स देण्यास सुरुवात केली आहे . दिवसागणिक कंपन्या आपले आकर्षक प्लॅन जाहीर करुन ग्राहकांना खूश करण्याचा प्रयत्न करत आहेत . नुकताच एअरटेलने असाच एक आकर्षक प्लॅन जाहीर केला आहे . हा प्लॅन ४९९ रुपयांचा असून यामध्ये अनलिमिटेड कॉलिंगची सुविधा देण्यात आली आहे . यामध्ये रोमिंगमध्येही अनलिमिटेड कॉलिंग देण्यात आले आहे . या प्लॅनमध्ये एअरटेल विंक म्युझिक , अॅमेझॉन प्राइम व्हिडिओचे आणि एअरटेल सिक्यु्अर याचे सबस्क्रीप्शन मोफत मिळणार आहे . म्हणजेच आपल्या मोबाईलला काही झाले तर एअरटेल मोफत ते रिपेअर करुन देणार आहे . यामध्ये ४० जीबी डेटा मिळणार आहे . विशेष म्हणजे हा डेटा महिन्याभरात संपला नाही तर तो पुढच्या महिन्यासाठी ट्रान्सफर होणार आहे . एअरटेलच्या अनेक प्लॅनमध्ये ही सुविधा देण्यात आल्याने एअरटेलच्या ग्राहकांसाठी ही अतिशय आनंदाची बाब आहे . ही ऑफर एअरटेलच्या पोस्टपेडसाठी उपलब्ध आहे . नुकतीच एअरटेलनी ९ रुपयांमध्ये एक आकर्षक प्लॅन दिला होता . यामध्ये प्रीपेड ग्राहकांना ९ रुपयांमध्ये अनलिमिटेड व्हॉईस कॉलिंग , १०० SMS आणि १०० MB इंटरनेट डेटा मिळणार होता . कंपनीने अनलिमिटेड म्हटले असले तरीही कॉलची संख्या २५० मिनिटे ठेवण्यात आली होती . याशिवाय ३ जी आणि ४ जी स्पीडचे इंटरनेट मिळणार असल्याचे सांगण्यात आले होते .


फ्रेंच ओपन स्पर्धेतून सेरेना विल्यम्सने दंडाला झालेल्या दुखापतीमुळे माघार घेतली आहे . मारिया शारापोव्हाविरुद्ध सामना सुरु होण्याआधीच सेरेनाला दंडाचा त्रास जाणवायला लागला . यानंतर सेरेनाने निवृत्तीचा माघार घेण्याचा निर्णय घेतला . मारिया शारापोव्हाविरुद्ध खेळणं मला नेहमी आवडतं . मात्र आताच्या घडीला मला खेळणं शक्य होणार नसल्याचं सेरेनाने स्पष्ट केलं . “सामना अर्धवट सोडवा लागत असल्याचं मला प्रचंड वाईट वाटत आहे . माझ्या परिवाराला आणि मुलीला वचन देऊन मी मैदानात उतरले होते . मात्र अशा पद्धतीने मला माघार घ्यावी लागेल याचा मी विचारही केला नव्हता . ” भावुक झालेल्या सेरेनाने पत्रकारांशी संवाद साधला . याआधीच्या सामन्यांमध्येही सेरेनाला दंडाचा त्रास जाणवत होता . सेरेनाने स्पर्धेतून माघार घेतल्यामुळे शारापोव्हाने स्पर्धेच्या उपांत्यपूर्व फेरीत प्रवेश केला आहे .


मुंबई : मेक्सिको विश्वकरंडक नेमबाजी स्पर्धेच्या चौथ्या दिवशी भारतास एकही पदक जिंकता आले नाही . ट्रॅप प्रकारात भारतीयांना अंतिम फेरीपासूनही दूर राहावे लागले ; पण भारताने पदक क्रमवारीतील अग्रस्थान पहिल्या तीन दिवसांतील चमकदार कामगिरीमुळे कायम राखले आहे . स्पर्धेच्या पाचव्या दिवशी ट्रॅपची मिश्र दुहेरीची स्पर्धा होईल . त्यात भारताच्या दोन जोड्यांचा सहभाग असेल . मानवजीतसिंग संधू आणि श्रेयासी सिंग ही भारत एक जोडी असेल तर क्यानन चेनाई - सीमा तोमर ही भारत दोन जोडी असेल . ट्रॅपच्या वैयक्तिक प्रकारात भारतीय पुरुष अव्वल तीसमध्येही आले नाहीत . भारतीयात सर्वोत्तम कामगिरी झोरावर सिंगने केली . त्याने 125 पैकी 114 गुण मिळवले . तो 32 वा आला . क्यानन चेनाई ( 107 ) हा 44 वा आला ; तर मानवजीतसिंग संधू स्पर्धाच पूर्ण करू शकला नाही . दरम्यान , तीन सुवर्णपदकांसह सात पदके जिंकलेला भारत पदक क्रमवारीत अव्वलच आहे . मनू भाकर आणि अंजुम मुदगील पिस्तूल प्रकारात पदके वाढवतील ; तसेच अनिष भानवाला ( रॅपिड फायर पिस्तूल ) , स्वप्नील कुसळे , अखिल शेओरान ( रायफल थ्री पोझीशन ) , अंगद बाजवा ( स्कीट ) यांच्याकडूनही चांगल्या कामगिरीची आशा आहे . चीन , रुमानिया , अमेरिका हे प्रत्येकी दोन पदके जिंकून पदक क्रमवारीत संयुक्त दुसरे आहेत .


सेल्फी काढला नाही असा एकही दिवस अनेकांचा जात नाही . हे सेल्फीचं वेड जेव्हापासून सुरू झालंय तेव्हापासून सतत सेल्फीबद्दल काहीना काही वाचायला मिळत आहे . आता वारंवार सेल्फी घेणं हा मानसिक आजार असून त्यावर लवकरच उपाय करणं गरजेचं असल्याचं एका संशोधनातून समोर आलं आहे . सेल्फी घेणं हा मानसिक आजार असल्याचं २०१४ मध्ये प्रकाशित झालेल्या एका अहवालात म्हटलं होतं . पण , नंतर मात्र हे निदान पूर्णपणे चुकीचं असल्याच्या चर्चा ऐकीवात होत्या . पण तीन वर्षानंतर हा अहवाल खोटा नसून वारंवार सेल्फी घेणं आणि सोशल मीडियावर अपलोड करणं हा खरच एक मानसिक आजार असल्याचं एका संशोधनातून समोर आलं आहे . या मानसिक आजाराला ‘सेल्फीटीस’ selfitis असं नाव देण्यात आलं आहे . जनादर्नन बालकृष्णन आणि मार्क ग्रिफीथ या दोन संशोधकांनी ‘इंटरनॅशनल जर्नल ऑफ मेंटल हेल्थ अॅडिक्शन’मध्ये त्यांचं संशोधन प्रकाशित केलं . सेल्फीटीस’ selfitis या मानसिक आजारांच्या तीन पायऱ्या आहेत . बॉर्डरलाइन , अक्युट आणि क्रोनिक अशा स्वरूपाच्या या तीन पायऱ्या आहेत . बॉर्डरलाइन या पहिल्या पायरीत लोक दिवसातून किमान तीन सेल्फी घेतात पण ते सोशल मीडियावर अपलोड करत नाही . दुसऱ्या पायरीत लोक सेल्फी सोशल मीडियावर अपलोड करतात . आणि तिसऱ्या पायरीत असे लोक दिवसातून किमान सहा वेळा सेल्फी सोशल मीडियावर अपलोड करतात . जवळपास ४०० विद्यार्थ्यांच्या माहितीवर हे संशोधन करण्यात आलं होतं . हे विद्यार्थी भारतीय महाविद्यालयातले होते . भारतात फेसबुक वापरणाऱ्यांची संख्या अधिक आहे . त्याचप्रमाणे गेल्यावर्षभरात सेल्फीमुळे जगात जेवढे मृत्यू झाले आहेत त्यातले सर्वाधिक मृत्यू हे भारतात झाले आहेत म्हणूनच १६ ते २५ वयोगटातील भारतीय तरुण या संशोधनाच्या केंद्रस्थानी होते .


खाऊ आनंदे कॉफी म्हणजे भरपूर दूध आणि भरपूर साखर असं आपलं , भारतीयांचं समीकरण असतं . इतरत्र अशी कॉफी प्यायली जात नाही . कॉफीचे चाहते इटालियन लोक कशी कॉफी पितात याविषयी . . इटली हा हिरवाईने नटलेला निसर्गरम्य देश . इटलीला स्थापत्यशास्त्र , कला , संगीत अािण याचबरोबर पाकशास्त्राचीदेखील प्राचीन परंपरा आहे . आपल्याकडे जशी दर दहा कोसांवर भाषा आणि पदार्थाची चव बदलते , तसेच इटलीतदेखील पदार्थाच्या बाबतीत आहे . इटलीचे शेफ जगात खूप प्रसिद्ध आहेत . इटालियन लोक आपल्या पदार्थाबद्दल फार संवेदनशील असतात . त्यांच्या पदार्थामध्ये इतरांनी इतर काहीही मिसळलेलं त्यांना बिलकूल आवडत नाही . आणि त्याबद्दल ते अगदी स्पष्टपणे नापसंती व्यक्त करतात . तुम्हाला ‘क्वीन’ सिनेमामधला कंगना राणावतचा तो सीन नक्की आठवत असेल . त्यात तो शेफ कंगनाला त्याने केलेल्या डिशमध्ये इतर मसाले टाकू नको म्हणून टोकतो . बऱ्याच जणांना असं वाटत असेल की , हे असं फक्त सिनेमात घडत असेल , प्रत्यक्षात नाही . परंतु माझ्या इटली भेटीमध्ये एकदा नाही तर चक्क दोन वेळा मला इटालियन शेफच्या नापसंतीदर्शक मुद्रेचा सामना करावा लागला . ( अर्थात तमाम भारतीयांप्रमाणे मीदेखील माझ्या ‘गोड’ आणि ‘तिखट’ स्वादाची सवय मोडली नाही . भलेही त्या इटालियन शेफला काहीही वाटू दे . ) रोममध्ये मी एका ठिकाणी क्रीमी एक्स्प्रेसो कॉफी ऑर्डर केली . तिथल्या कॉफी बारमधल्या शेफने ती खास बनवली . रोममध्ये या कॉफीला ‘ग्रॅन कॅफे स्पेशल’ म्हणतात . या कॉफीचा मस्त नाजूक ग्लास , त्यावर मस्त डबल व्हिप क्रीम होतं . ती माझ्या टेबलवर आली तेव्हा , कडक कॉफीचा सुगंध दरवळत होता . असं असताना मी त्या कॉफी बनवणाऱ्याकडे साखरेची मागणी केली . प्रथम तर त्याने चक्क दुर्लक्ष केलं . मग एक ब्राऊन शुगरचा सॅशे दिला . आधीच्या कॉफीच्या कडूशार आठवणीने मी साखरेचे आणखी दोन सॅशे मागितले . अतिशय नापसंती दाखवत त्याने ‘‘फ्रॉम एशिया , एशियन ? ’’ असा प्रश्न विचारला आणि मी हो म्हटल्यावर कपाळावर आठय़ा पाडत दोन ब्राऊन शुगरचे छोटे सॅशे हातात ठेवले . त्याच्या अप्रतिम कॉफीमध्ये मी विष कालवत असल्याचे भाव त्याच्या चेहऱ्यावर स्पष्ट दिसत होते . मी अगदी निवांतपणे ब्राऊन शुगर टाकून गोड क्रीमी कॉफीचा आस्वाद घेतला खरा . . पण नंतर माझ्या इटालियन मैत्रिणीकडून कळले की , ती स्पेशल कॉफी तिच्या ओरिजनल चवीनुसार घ्यायची असते . अर्थात त्याकरिता तुम्हाला कॉफीची कडूशार टेस्ट डेव्हलप करावी लागते . आपल्या भारतीयांचा , त्यातही विशेषतः मराठी माणसांचा , चवीच्या बाबतीत परदेशात थोडासा प्रॉब्लेम होतो . आपल्याला लहानपणापासून गोड कॉफी , चहा किंवा मसालेदार भाज्या , डाळी खायची एवढी सवय असते की आपल्या जिभेला अशा बिनमसाल्याच्या डिश किंवा कडू कॉफी घेणे थोडे कठीणच जाते . पण एकदा तुम्ही जिथे जाल तेथील पदार्थ मोकळ्या मनाने चाखायला सुरुवात केली आणि त्याची टेस्ट डेव्हलप केलीत की त्या त्या क्युझीनचा तुम्ही आनंद घेऊ शकता . आता कॉफीकडे वळलोच आहोत तर इटालियन कॉफीचे स्वरूप समजून घेऊ . कोणत्याही इटालियन कॅफे - बारमध्ये ( दचकू नका . इटलीमध्ये कॉफी बार असतात . तिथे वेगवेगळ्या प्रकारच्या कॉफी सव्र्ह केल्या जातात . ) तुम्ही फक्त कॉफीची ऑर्डर दिली तर तुमच्यासमोर एक्स्प्रेसोचा कप येईल . ती खूप स्ट्राँग कॉफी असते . तुम्हाला कमी स्ट्राँग हवी असेल तर कॅफे अमेरिकानोची ऑर्डर करायला हवी . परंतु ही कॅफे अमेरिकानोदेखील भारतातच , नव्हे तर यू . के . मध्ये मिळणाऱ्या अमेरिकानोपेक्षा स्ट्राँग असते . इटलीमध्ये कॉफी हे लोकप्रिय आणि आवडते पेय आहे . कॅफे ( एक्स्प्रेसो ) : तुम्ही कॉफी ऑर्डर केल्यावर एक्स्प्रेसो तुमच्या टेबलवर सव्र्ह केली जाते . भारतातल्या कॉफी कपची सवय असेल तर नक्कीच तुम्ही चकित व्हाल . कारण आपल्याकडे जसे शोकेसमध्ये ठेवायचे छोटे छोटे कप असतात , तशा छोटय़ा कपात २० मिली स्ट्राँग कॉफी तुमच्या पुढय़ात येते . कॅफे दोपिओ : यात दोन एक्स्प्रेसो कॉफी एका कपात सव्र्ह करतात . कॅपे रिस्ट्रेते : एक्स्प्रेसो कॉफीचे अधिक कडक अािण दाट स्वरूप . ही कॉफी साधारणत १५ मिली सव्र्ह केली जाते . कॅफे माचितो : एक्स्प्रेसो कॉफीमध्ये किंचितसे दूध घालून माचितो बनवतात . यातही तीन वेगवेगळे उपप्रकार आहेत . माचितो काल्दो : गरम दूध + एक्स्प्रेसो कॉफी माचितो काल्दो : थंड दूध + एक्स्प्रेसो कॉफी माचितो कान शुमादी लाते : फेसाळलेले दूध + एक्स्प्रेसो कॉफी कॅफे अमेरिकानो : ही मोठय़ा कपात सव्र्ह करतात . एक्स्प्रेसो कॉफीचे थोडे सौम्य स्वरूप . साधारणतः ८० मिली गरम पाणी उकळल्यानंतर त्यात कॉफी घालून अमेरिकानो बनवली जाते . कॅपिचिनो : इटलीतल्या कॉफीबारमध्ये कॅपिचिनो बनवताना बघणे मी फार एन्जॉय केले . अगदी मन लावून कॉफी मेकर ही कॉफी बनवतात . एक्स्प्रेसो कॉफीमध्ये एक तृतीयांश उकळते दूध एवढय़ा एकाग्रतेने ते एकत्र करतात . त्यानंतर एक तृतीयांश फेसाळते दूध तितक्याच नजकतीने आणि हळूवारपणे त्यात टाकले जाते . त्यावर कॉफी पावडर किंवा कोको पावडर टाकून तुमच्या पुढय़ात अदबीने ठेवले जाते . इटलीमध्ये केवळ ब्रेकफास्टला कॅपिचिनो सव्र्ह केली जाते . लंच किंवा डिनरनंतर इतकेच नव्हे तर सकाळी ११ नंतर कॅपिचिनो तुम्हाला कुठल्याही इटालियन रेस्टॉरंटमध्ये मिळणार नाही . कॅफे शुमातो : यामध्ये फेसाळते दूध वर जास्त प्रमाणात ओतले जाते . कॅफे कोरेतो : एक्स्प्रेसोमध्ये किंचित लिकर मिक्स करून ही कॉफी सव्र्ह करतात . कॅफे बोरगेट्टी : एक्स्प्रेसो कॉफीमध्ये बोरगेट्टी प्रकारचे लिकर मिक्स करून ही कॉफी सव्र्ह करतात . इटलीमध्ये सॉकरच्या मॅचेसच्या वेळी ब्रेकमध्ये ही कॉफी दिली जाते . कॅफे फ्रेदो : आपल्याकडच्या कोल्ड कॉफीचा हा इटालियन अवतार . सर्वसाधारणपणे उन्हाळ्यात हा सव्र्ह करतात . कॅफे कॉन पॅना : एक्स्प्रेसो कॉफीवर क्रीम टाकून हा प्रकार बनवला जातो . कॅफे लाते : गरम दुधात कॉफी टाकून ते ग्लास मध्ये सव्र्ह केले जाते . ग्रॅन कॅफे स्पेशल : डबल क्रीम एक्स्प्रेसो कॉफीमध्ये टाकून ही खास कॉफी बनवली जाते . रोममधील ‘कॅफे एस्तारिओ’ नावाचा कॉफी बार या कॉफीसाठी प्रसिद्ध आहे . कॅफे फ्रेदो / कॅफे आइस्ड एक्स्प्रेसो साहित्य – एक्स्प्रेसो पावडर एक चमचा , फुल क्रीम दूध ३ / ४ कप , बर्फाचे तुकडे , साखर – चवीनुसार कृती – कॉफी मेकर मशीनमध्ये एक्स्प्रेसो कॉफी बनवून घ्या . तुमच्याकडे एक्स्प्रेसो मशीन नसेल तर कॉफी बनविण्याचे फ्रेंच प्रेस भांडे मिळते ( कोणत्याही मोठय़ा कॉफी शॉपमध्ये मागणी केल्यास विकत मिळते . ) त्या भांडय़ात एक चमचा एक्स्प्रेसो कॉफी आणि एक कप उकळते पाणी टाकून एक्स्प्रेसो कॉफी बनवून घ्या . या कॉफीमध्ये ३ - ४ कप चिल्ड दूध , साखर आणि बर्फाचे तुकडे टाकून शेकरमधून व्यवस्थित शेक करून घ्या . झाली कॅफे फ्रेदो तयार . थोडक्यात कॉफी हा इटालियन पेय संस्कृतीचा अविभाज्य भाग आहे . कॉफी न आवडणारा इटालियन माणूस सापडणे जरा मुश्कील आहे . तिथे एक्स्प्रेसो कॉफी असा वेगळा शब्द वापरलाच जाता नाही . कॉफी = एक्स्प्रेसो हे समीकरण पक्के आहे . तुरीन ( लवाजाचे जन्मस्थान ) इथे तर प्रत्येक कॉफीप्रेमीने आपल्या इटली ट्रिपमध्ये भेट द्यावी आणि वेगवेगळ्या कॉफीच्या प्रकारांचा आस्वाद घ्यावा . भारतामध्ये आता बरेच कॉफी शॉप , कॉफी चेन्स आहेत . ओरिजनल इटालियन कॉफीसाठी कॉफी पॉड मशीन्स भारतातदेखील उपलब्ध आहेत . कॉफीप्रेमींसाठी हे छोटेखानी मशीन एक छान गिफ्ट आहे . डॉ . रश्मी करंदीकर – response . lokprabha @ expressindia . com


‘हॉस्टेल डेज’ या बहुचर्चित मराठी चित्रपटातील गाणी कुमार सानू , शंकर महादेवन , सोनू निगम , शान , कुणाल गांजावाला , बेला शेंडे , अवधूत गुप्ते आदी बॉलीवूडमधील दिग्गजानी गायली आहेत . एवढ्या मोठ्या प्रमाणावर हे पार्श्वगायक मराठी चित्रपटात गाण्याची ही कदाचित पहिलीच वेळ असेल . या ख्यातनाम गायकांच्या गाण्यांमुळे वेगळ्या विषयावरील या चित्रपटाबद्दची रसिकांमधील उत्सुकता आणखीनच वाढली आहे . संपूर्ण महाराष्ट्रात प्रदर्शित होणाऱ्या या चित्रपटाच्या संगीत प्रकाशनाचा समारंभ नुकताच मुंबईत पार पडला . या चित्रपटाचे संगीत प्रकाशन बॉलीवूडचे सुप्रसिद्ध गायक कुमार शानू , शान , कुणाल गांजावाला , बेला शेंडे , अवधूत गुप्ते आणि दिग्दर्शक व संगीतकार अजय नाईक यांच्या प्रमुख उपस्थित मुंबईत करण्यात आले . हिंदीतील या पार्श्वगायकांबरोबरच प्रियांका बर्वे , आनंदी जोशी , रुचा बोंद्रे या नव्या दमाच्या गायक कलाकारांचीही गाणी या चित्रपटात आहेत . चित्रपटाचे दिग्दर्शक आणि आघाडीचे लेखक अजय नाईक यांनीच या चित्रपटाला संगीत दिले आहे . ‘हॉस्टेल डेज’मध्ये प्रार्थना बेहेरे , आरोह वेलणकर आणि विराजस कुलकर्णी , अक्षय टंकसाळे आणि संजय जाधव यांच्या प्रमुख भूमिका आहेत . या संगीत प्रकाशनसमयी गायक कुमार शानू म्हणाले की , ‘या चित्रपटात गाणे गायला मला खूप मजा आली आणि या चित्रपटाचे संगीत सगळ्यांना नक्कीच आवडेल . अजय नाईकनी चित्रपटातील सर्व गाण्यांना खूप सुंदर संगीत दिले आहे’ . पुढे ते म्हणाले की , ‘अजय हा एक हुशार दिग्दर्शक , लेखक आणि उत्तम संगीतकारसुद्धा आहे . या चित्रपटातील गाणी तरुणाईला वेड लावतील . ’ गायक शान यांनी सांगितले की ‘मी चित्रपटात जे गाणे गायले आहे , त्या गाण्यामुळे मला हॉस्टेलची मजा अनुभवायला मिळाली . अजयच्या या चित्रपटाला मी शुभेच्छा देतो आणि सर्वांनी हा चित्रपट सिनेमागृहात येऊन नक्की पहावा’ . या चित्रपटाची प्रस्तुती श्री पार्श्व प्रॉडक्शन आणि ट्वेन्टी फोर स्टुडिओ यांनी केली असून निर्मिती सुभाष बोरा , चंदन गेहलोत आणि हरविंदर सिंग यांच्या श्री पार्श्व प्रॉडक्शन आणि अजय नाईक प्रॉडक्शनच्या सहकार्याने झाली आहे . चित्रपटाची कथा ९० च्या दशकातील आहे . एका हॉस्टेलमध्ये ती १९९४ च्या काळात आकाराला येते . आता ते दशक म्हणजे एकापेक्षा एक उत्तम संगीत आणि मातब्बर गायकांनी गाजवलेला असा तो काळ होता . म्हणजेच या चित्रपटातील गाणीही तेवढीच ताकदीची आणि मधुर असणे गरजेचे होते . ही सुप्त इच्छा फलद्रूप झाली आणि चित्रपटासाठी कुमार शानू , शंकर महादेवन , शान , सोनू निगम , कुणाल गांजावाला , बेला शेंडे , अवधूत गुप्ते यांनी गाणी गायली . ‘चाली बांधताना आणि त्या चालींची शब्दरचना करताना ९० चे दशक डोळ्यांसमोर होते . कुमार सानूजींची अनेक गाणी , १९९८ मध्ये ‘ब्रेथलेस’ या गाण्याने धमाल उडवून देणारा शंकर महादेवन , १९९३ मध्ये ‘अच्छा सीला दिया तूने’ या गाण्याने रसिकांना वेड लावणारा सोनू निगम , ‘मुसु - मुसु’ने १९९९ मध्ये धमाल आणणारा शान , १९९८ मध्ये सारेगामा जिंकणारी बेला शेंडे… . सर्वकाही अवर्णनीय होते . हे सर्वच महान गायक ‘हॉस्टेल डेज’च्या गाण्यांमध्ये आहेत , ’ असे चित्रपटाचे लेखक , दिग्दर्शक , संगीत दिग्दर्शक अजय किशोर नाईक यांनी सांगितले . चित्रपटाचे संगीत , रचना आणि व्यवस्थाही अजय किशोर नाईक यांची आहे , तर गीते गुरु ठाकूर , अजय किशोर नाईक , मंदार चोळकर यांची आहेत . नितीन जोशी यांनी मिकसींग , ख्रिस ग्रॅहम यांनी अमेरीकेत मासटरींग केले आहे . स्वराधीश , ऑडीओ गॅरेज , साना स्टुडीओ , पर्पल हेज , साऊंड आयडीयाज येथे या गाण्यांचे ध्वनिमुद्रण झाले आहे . यातील ‘हॉस्टेलची दुनियादारी’ हे गाणे कुणाल गांजावाला यांनी गायले आहे तर ‘दुनिया रंग रंगीली’ शानच्या आवाजात आहे ‘सभोवती तुझे हसू’ हे गाणे कुमार शानू व बेला शेंडे यांचे आहे . ‘चला रे नाचू गाऊ’ हे आनंदी जोशी , प्रियांका बर्वे आणि रुचा बोंद्रे यांच्या आवाजात आहे . सोनू निगम यांनी ‘हात सुटले नाते तुटले’ हे गाणे गायले असून शंकर महादेवन यांनी ‘मैत्री’ हे गाणे गायले आहे . अवधूत गुप्तेने टीरींग टीरींगमध्ये धमाल केली आहे . ‘हॉस्टेलमध्ये राहणाऱ्या प्रत्येकाच्याच मनात हॉस्टेलमधील दिवसांची एक वेगळी अशी विशेष आठवण असते . ज्यांनी हे हॉस्टेलचे आयुष्य कधीच अनुभवले नाही , त्यांना या आयुष्याबद्द्ल नेहमीच कुतूहल लागून राहिलेले असते . हॉस्टेलमधील त्या दिवसांबद्दल आठवण आली कि कोणी हि नॉस्टॅल्जिक होतोच , ’ असे उद्गार अजय नाईक यांनी काढले . ते पुढे म्हणाले की , कॉलेज जीवनावर कित्येक यशस्वी चित्रपट आले आहेत आणि जगभरात कित्येक भाषांमध्ये त्यांची निर्मिती झाली आहे . पण हॉस्टेल जीवनावर बेतलेला हा एक वेगळा असा चित्रपट आहे . म्हणूनच या चित्रपटाबद्दल रसिकांमध्ये आत्ताच मोठया प्रमाणावर उत्सुकता लागून राहिली आहे .


एकांकिकांमध्ये वेगळेपण जपणाऱ्या ‘अस्तित्व’ आणि ‘चारमित्र’ कल्याण संयुक्त विद्यमाने आयोजित कै . श्री . “मु . ब . यंदे पुरस्कृत” बत्तीसाव्या ‘कल्पना एक आविष्कार अनेक - २०१८’ मध्ये दिशा थिएटर्स , ठाणेची दीपाली घोगे लिखित , ऋतूराज फडके दिग्दर्शित ‘अस्तित्व’ सर्वोत्कृष्ट एकांकिका ठरली तर उन्नती आर्ट्स , मुंबईची प्रमोद शेलार लिखित –दिग्दर्शित ‘भूत . . मनातलं की… . ’ ही एकांकिका द्वितीय पारितोषिक विजेती ठरली . यंदाचा विषय अनेक बहुआयामी एकांकिका सादर करण्याची संधी स्पर्धकांना देऊन गेला . गेली बत्तीस वर्ष सुरु असलेल्या या स्पर्धेत दरवर्षी महाविद्यालयीन रंगकर्मींबरोबरच हौशी तसेच व्यावसायिक रंगभूमीवरचे कलावंतही आपल्या सृजनशीलतेला वाव देण्यासाठी आवर्जून सहभागी होतात , याचा प्रत्यय यंदाही आला . या स्पर्धेच्या प्राथमिक फेरीत वीस संघांनी सहभाग नोंदवला , त्यापैकी सतरा एकांकिका सादर झाल्या . प्राथमिक फेरीचे परीक्षण रमेश मोरे , गिरीश पतके , नीळकंठ कदम आणि रवींद्र लाखे या मान्यवरांनी केले . अंतिम फेरीचे परीक्षण विजू माने आणि विद्याधर पाठारे या नाट्यक्षेत्रातल्या मान्यवर परीक्षकांनी केले . स्पर्धकांना मार्गदर्शन करताना विजू माने यांनी खुल्या गटातल्या या स्पर्धेतल्या विविध वयोगटांच्या तितक्याच ताकदीने सादर होणाऱ्या उर्जेचे विशेष कौतुक केले . लेखकांना महत्व देणारी , नव्या लेखनाला चालना देणारी स्पर्धा म्हणून ओळख असलेल्या या स्पर्धेतले सर्वोत्कृष्ट लेखकाचे पारितोषिक दीपाली घोगे यांना ‘‘अस्तित्व’ या एकांकिकेसाठी देण्यात आले , याच एकांकिकेसाठी ऋतूराज फडके सर्वोत्कृष्ट दिग्दर्शक ठरला . ‘‘अस्तित्व’ च्या प्रसाद दाणी यांना सर्वोत्कृष्ट अभिनेत्याच्या पुरस्काराने गौरवण्यात आले तर याच एकांकिकेसाठी राजश्री परुळेकर - म्हात्रे यांना तृतीय तर ‘भूत . . मनातलं की… . ’ साठी आश्लेषा गाडेला चतुर्थ आणि ‘टाहो’ साठी अनिकेत चव्हाणला पंचम पारितोषिक मिळाले . स्त्री - पुरुष असा भेदभाव न करता अभिनय ही एकच श्रेणी या स्पर्धेत असते . ‘भूत . . मनातलं की… . ’ या एकांकिकेसाठी श्याम चव्हाण सर्वोत्कृष्ट प्रकाशयोजनाकार तर ‘अस्तित्व’साठी प्रांजळ दामले आणि प्रीतीश खंडागळे सर्वोत्कृष्ट नेपथ्यकार आणि संगीतकार पुरस्काराचे मानकरी ठरले . अंतिममध्ये सादर झालेल्या एपिटोम थिएटर्स , मुंबईची स्वप्नील चव्हाण लिखित स्वप्नील टकले आणि गिरीश सावंत दिग्दर्शित ‘टाहो’ , रंगभूमी कलाकार , मुंबईची चंद्रमणी किर्लोस्कर लिखित अभिजित मणचेकर दिग्दर्शित ‘कपाळमोक्ष’’ या एकांकिकाही उल्लेखनीय होत्या .


आलिया भट्टने अल्पावधित बॉलिवूडमध्ये एक वेगळी ओळख निर्माण केली आहे . करण जोहरच्या ‘स्टुडन्ट ऑफ द इयर’ या चित्रपटातून तिने बॉलिवूडमध्ये पदार्पण केले . त्यानंतर ती वेगळ्या चित्रपटातून प्रेक्षकांच्या मनावर छाप पाडण्यात यशस्वी ठरली . बॉलिवूडमधील प्रवासामध्ये तिच्यावर बालिशपणावरुन अनेकदा टिकाही झाली . मात्र , याकडे दुर्लक्ष करुन तिने बॉलिवूडमधील आपला प्रवास सुरु ठेवला . या प्रवासात तिने स्वतःच्या अभिनयातील बाज दाखवून दिला . ‘उडता पंजाब’ या चित्रपटामध्ये तिने साकारलेली भूमिका अभिनयाचा वेगळा बाज दाखविणारी अशीच होती . २४ वर्षीय आलियाला नेटिझन्सनीं बालिश ठरविण्याचे अनेक किस्से आहेत . मात्र , नुकतेच आलियाने स्वतःला बालिशपणाचा आलेला अनुभव शेअर केला . वयाच्या मानाने तिच्या चेहऱ्यावरील भाव हे ती अल्पवयीन असल्याचे वाटते . यावरुनच ‘हिंदूस्तान टाइम्स’ला दिलेल्या मुलाखतीमध्ये तिने लंडनमधील किस्सा सांगितला . ती म्हणाली की , मी वयाने लहान वाटत असल्यामुळे लंडनमधील एका बारमध्ये मला प्रवेश नाकारण्यात आला होता . त्यांना मी माझे ओळखपत्र देखील दाखवले . मात्र , त्यांनी मला प्रवेश दिलाच नाही . यावेळी आलियाला घरातील सर्वात छोटी असल्यामुळे काही फायदे झाले का ? असा प्रश्न देखील विचारण्यात आला होता . या प्रश्नाचे उत्तर देताना आलिया म्हणाली की , लहान असल्यामुळे सर्व लोक माझ्यावर अधिक प्रेम करतात . मात्र , घरातील कोणतीही गोष्ट मला सर्वात शेवटी कळते . त्यामुळे मला लहान असल्याचा रागही येतो . बॉलिवूडमध्ये सध्या रंगणाऱ्या चर्चेनुसार , आलिया भट्टने शाहरुख सोबतचा चित्रपट नाकारला आहे . तिच्याकडे सध्या अयान मुखर्जीचा ‘ड्रॅगन’ आणि ‘गिल्ली बॉय’ हे चित्रपट आहेत . या चित्रपटामुळे तिच्याकडे दुसऱ्या चित्रपटाला ती वेळ देऊ शकत नाही . त्यामुळेच तिने बॉलिवूडच्या बादशहासोबत काम करण्यास नकार दिल्याचा अंदाजही वर्तवण्यात येतोय .


दाक्षिणात्य चित्रपटसृष्टीतील काही गाजलेल्या कलाकारांमध्ये चर्चेत असणारी अभिनेत्री अनुष्का शेट्टी आणि अभिनेता प्रभास यांचे नाव आवर्जून घेतले जाते . ‘बाहुबली’ या चित्रपटाच्या निमित्ताने आणि हिंदीतही प्रदर्शित होणाऱ्या त्यांच्या काही दाक्षिणात्य चित्रपटांमध्ये दिवसेंदिवस या दोघांच्याही चाहत्यांचा आकडा वाढत आहे . अनुष्का आणि प्रभास यांची लोकप्रियता आणखी एका गोष्टीमुळे वाढलीय . ती गोष्ट म्हणजे त्या दोघांचे खासगी आयुष्य . हे दोघं एकमेकांना डेट करत असल्याच्या चर्चा बऱ्याच दिवसांपासून रंगल्याचे पाहायल मिळाले . ‘मोस्ट हॅपनिंग कपल’ म्हणून ओळखल्या जाणाऱ्या या जोडीच्या नात्याविषयी आणखी एक गोष्टी सर्वांसमोर आली आहे . ‘बॉलिवूड लाईफ’ने प्रसिद्ध केलेल्या वृत्तानुसार सध्याच्या घडीला अनुष्का आणि प्रभासच्या नात्याचे बंध आणखीनच दृढ झाले असून ती प्रभाससोबत खऱ्या गर्लफ्रेंडप्रमाणे वागू लागली आहे . जेव्हा जेव्हा अनुष्का आणि प्रभास एकत्र असतात आणि त्याला कोणाचा फोन येतो , तेव्हा तेव्हा त्याला नेमका कोणाचा फोन येतो यावर तिचे लक्ष असते . तिचे हे असे वागणे सध्या अनेकांसाठी चर्चेचा विषय ठरत आहे . वाचा : पिसाळलेल्या कुत्र्यांना मारायलाच पाहिजेः शरद पोंक्षे प्रभास आणि अनुष्का या दोघांनी कधीही त्यांच्या नात्याची कबुली दिलेली नाही . किंबहुना प्रभासच्या कुटुंबियांनी त्याच्यासाठी वधू शोधण्यास सुरुवात केल्याचेही म्हटले जात होते . पण , त्यातील कोणत्याच वृत्ताला ‘बाहुबली’ प्रभासने दुजोरा दिला नाही . पण , अनुष्का आणि प्रभासचे नाते दरदिवशी आणखीन खुलत असल्याचे कळत आहे . तेव्हा आता येत्या काळात हे दोघंही त्यांच्या नात्याविषयी कोणती अधिकृत घोषणा करतात का , हे पाहणे औत्सुक्याचे ठरणार आहे .


गरोदर स्त्री ही दोन जीवांची माता असते . त्यामुळे तिने स्वतःची योग्य ती काळजी घेणे आवश्यक असते . या जगात येणारा नवा जीव जास्तीत जास्त सुदृढ आणि निरोगी असावा यासाठी गरोदर स्त्रियांनी शारीरिक आरोग्याबरोबरच मानसिक आरोग्यही जपायला हवे . योग्य आहार , पुरेशी विश्रांती आणि ठराविक व्यायाम तज्ज्ञांच्या सल्ल्यानुसार घेतल्यास प्रसूती प्रक्रिया सुरळीत होण्यास मदत होते . या काळात कोणती आसने केल्यास जास्त चांगले याविषयी माहिती असणे आवश्यक आहे . गरोदर स्थितीत कोणतेही आसन करताना शरीराला अकारण ताण पडणार नाही याची काळजी घेणे गरजेचे आहे . यातही बैठक स्थितीत करायच्या आसनांची माहिती घेऊया… भद्रासन १ . दोन्ही पायात दोन ते तीन फूट अंतर घेऊन पाय पसरुन बसावे . २ . पाय गुडघ्यात दुमडून दोन्ही पायांचे तळवे एकमेकांस जुळवावेत . ३ . जुळलेले पाय टाचेकडून शिवणीजवळ आणावेत . ४ . दोन्ही हातांनी पायाची बोटे पकडावीत . ५ . मांडीचे स्नायू जास्तीत जास्त शिथिल करुन झेपेल तेवढे ताणावेत व सैल सोडावेत . ६ . दोन्ही गुडघे जमिनीलगत नेण्याचा प्रयत्न करावा . ७ . डोळे मिटून स्थिरता आणि सुखकारकता अनुभवावी . ८ . संथ श्वसन करावे . श्वसनाची ५ ते १० आवर्तने होईपर्यंत आसनस्थिती स्थिक ठेवण्याचा प्रयत्न करावा . हे आसन गर्भधारणेपासून सहाव्या ते सातव्या महिन्यापर्यंत करावे . या आसनात मांड्या व पोटऱ्यांना सुखद ताण येतो . मांड्यांच्या आतील भागातील योनीमार्गाजवळील स्नायूंवरही ताण येतो . यामुळे ताणक्षमता वाढते आणि प्रसूती सुलभ होण्यास मदत होते . प्रसूती पूर्ण झाल्यावर टाके घालून पूर्ववत करतात . हे टाके लवकरात लवकर भरावेत यासाठीही या आसनाचा उपयोग होतो . कालावधीचे बंधन नाही . मात्र गर्भवती स्त्रियांनी आपल्याला जमेल तेवढाच वेळ आसन करावे . पद्मासन १ . प्रथम दोन्ही पायात दिड ते दोन फूटांचे अंतर घेऊन पाय पसरुन बसावे . २ . उजवा पाय गुडघ्यात वाकवून त्या पायाचा चवडा डाव्या मांडीवर ठेवावा व टाच उजव्या जांघेवर ठेवावी . ३ . दोन्ही हातांची ज्ञानमुद्रा करुन ते गुडघ्यांवर ठेवावेत . ४ . मनात कोणतेही विचार आणू न देता ताण आलेले स्नायू शिथिल करण्याचा प्रयत्न करावा . ५ . डोळे मिटून स्थिरता आणि सुखकारकतेचा अनुभव घ्यावा . ६ . अशाचतऱ्हेने दुसऱ्या बाजूने आसन करावे . हे आसन सोडताना उलट क्रमाने सोडावे . सुरुवातीला कठिण वाटत असले तरीही नित्य सरावाने ते जमते . काही जणींना सातव्या महिन्यानंतर पोट वाढल्याने हे आसन करणे कठिण जाते . अशांनी विनाकारण ताण न देता सहज जमेल तितकेच करावे . ओटीपोटाचे आणि मांड्यांचे स्नायू ताणले गेल्याने कमरेचे सांधे व स्नायूंची कार्यक्षमता वाढते . गर्भवती स्त्रीने या आसनात डोळे मिटून आपल्या गोंडस बाळाला डोळ्यासमोर आणावे . पर्वतासन १ . जमत असल्यास पद्मासनाची स्थिती घ्यावी . २ . हात कोपरात न दुमडता खांद्याच्या रेषेत समोरच्या बाजूने तळवे एकमेकांना जुळवावेत . ३ . सावकाश श्वास घेत डोक्याच्या दिशेने हात वर न्यावेत . ४ . आसन स्थिती घेतल्यावर संथ श्वसन करावे . ५ . गर्भधारणेपासून साधी मांडी किंवा पद्मासन घालता येते तोपर्यंत हे आसन करावे . यामध्ये हात , छाती , पाठव पोटाचे स्नायू ताणले जातात . या सर्व अवयवांची कार्यक्षमता गर्भावस्थेत वाढते . या आसनामुळे पाठदुखीसारख्या समस्या कमी होतात . या आसनाच्या नियमित सरावाने श्वसनक्रिया सुधारण्यास मदत होते . स्तनपानाच्या वेळेस उद्भवणाऱ्या समस्या कमी होतात . सुजाता गानू - टिकेकर , योगतज्ज्ञ


मुंबई : ' आशिक बनाया अपने ' फेम अभिनेत्री तनुश्री दत्ताने नाना पाटेकर यांनी ' हॉर्न ओके प्लीज ' या चित्रपटाच्या सेटवर गैरवर्तन केल्याचा आरोप केला आहे . त्यावर विविध क्षेत्रांतून प्रतिक्रिया उमटल्या ; मात्र मराठी चित्रपटसृष्टीने यावर मौन बाळगणेच पसंत केले आहे . यावर प्रतिक्रिया जाणून घेण्यासाठी मराठीतील काही कलाकार , निर्माते , दिग्दर्शक यांच्याशी संपर्क साधला असता त्यांनी काहीही बोलण्यास नकार दिला . नाना पाटेकरांची मराठी आणि हिंदी चित्रपटसृष्टीत वेगळी ओळख आहे . ' नटसम्राट ' या चित्रपटात पाटेकर यांच्यासोबत काम करणाऱ्या अभिनेत्री मृण्मयी देशपांडे हिच्याशी संपर्क साधला . ती म्हणाली , ' नाना सर मला वडिलांसारखे आहेत . त्यांचा मी सेटवर अनेक वेळा ओरडा खाल्ला आहे . काम नीट झाले नाही तर ते मला अनेकदा फोन करूनही सांगत ; मात्र तनुश्री हिच्यासारखा कोणताही अनुभव मला आतापर्यंत आलेला नाही . ' अभिनेत्री सोनाली कुलकर्णी आणि दिग्दर्शक - निर्माते महेश मांजरेकर यांनी काहीही बोलण्यास स्पष्ट नकार दिला . तसे काहीच घडले नाही : राकेश सारंग 2008 मध्ये प्रदर्शित झालेल्या ' हॉर्न ओके प्लीज ' चित्रपटाचे दिग्दर्शक राकेश सारंग म्हणाले , की माझ्या माहितीप्रमाणे तरी तनुश्री दत्ता सांगते तसे सेटवर काही घडलेच नव्हते . सेटवर 400 ते 500 लोक होते . 200 ते 250 ज्युनियर आर्टिस्टही होते . असभ्य वर्तन करायचे कुणी ठरवलेच , तर तो एवढ्या लोकांसमोर असे काम करणार नाही . मुळात असे काही घडलेच नाही . एखाद्या विरोधात बोलण्याआधी त्याने वाईट कृत्य केले आहे , हे आम्हाला दिसले पाहिजे . तसे आम्हाला कधीच दिसले नाही .


जेव्हापासून बॉलिवूडच्या परफेक्शनिस्ट आमिर खानने त्याचा आणि बालकलाकार झायरा वसीमच्या ‘सिक्रेट सुपरस्टार’ सिनेमाची घोषणा केली होती . तेव्हापासूनच प्रेक्षकांमध्ये या सिनेमाबद्दल उत्सुकता पाहायला मिळत होती . गेल्यावर्षी या सिनेमाचा टिझरही प्रदर्शित करण्यात आला . पण चाहत्यांची उत्सुकता फार न ताणता आमिरने त्याच्या ट्विटर अकाऊंटवरून या सिनेमाचा आणखी एक पोस्टर प्रदर्शित केला . यावेळी त्याने फक्त पोस्टरच प्रदर्शित केला असे नाही . तर आज संध्याकाळी ६ . ३० ते ६ . ४५ च्या दरम्यान या सिनेमाचा ट्रेलरही प्रदर्शित होणार ही आनंदाची बातमी त्याने त्याच्या चाहत्यांना दिली . शेव्हिंग क्रीमच्या जाहिरातीमुळे शाहरुखला कोर्टाची नोटीस या पोस्टरमध्ये झायरा वासिम शाळेच्या गणवेशात , गिटार वाजवताना स्वतःच्याच जगात रमलेली दिसते . तर दुसरीकडे आमिर खान एका रॉकस्टारच्या लूकमध्ये दिसतो . पोस्टरवर ‘ड्रीम देखना तो बेसिक होता है’ अशी टॅगलाइनही दिली आहे . झायरा एका लहान शहरात राहणारी मुलगी असते . पण म्हणून तिची स्वप्न काही लहान नसतात . तिला प्रसिद्ध गायिका व्हायचे असते पण तिच्या या मार्गात सर्वात मोठा अडथळा असतो तो म्हणजे तिचे वडील . पण म्हणून काही तिचं धैर्य खचत नाही . हिजाब घालत आणि नाव लपवत ती आपल्या आवाजातले व्हिडिओ यू - ट्यूबवर शेअर करत असते . स्वप्न सत्यात उतरायला एक क्षणही पुरेसा असतो याची प्रचितीच बहुधा तिला तेव्हा आली असावी तिच्या त्या व्हिडिओमुळे ती एका रात्रीत स्टार होते . पतीसोबत व्हिडिओ चॅट करताना या मॉडेलने घेतला गळफास सिनेमाचा ट्रेलर पाहूनच तो सुपरहिट ठरेल असं भाकीत आमिरने केलं आहे . तेव्हा आता त्याच्या या भाकीतामुळे ट्रेलर नेमका कसा असेल याचीच उत्सुकता चाहत्यांमध्ये आहे . हा सिनेमा ४ ऑगस्टला प्रदर्शित होणार होता . पण काही कारणांमुळे प्रदर्शनाची तारीख पुढे ढकलण्यात आली असून , आता हा ‘सिक्रेट सुपरस्टार’ दिवाळीवेळी रजनीकांत आणि अक्षय कुमार यांच्या ‘२ . ०’ सिनेमासोबत प्रदर्शित होणार आहे .


केंद्र सरकारच्या महत्त्वाकांक्षी आयुष्मान भारत राष्ट्रीय आरोग्य संरक्षण योजना लागू होताच किमान दहा हजार नवे रोजगार निर्माण होतील . या योजनेनुसार दहा कोटी गरीब कुटुंबांना वर्षांला पाच लाख रुपयांचे आरोग्य विमा कवच उपलब्ध होणार आहे . याबाबत रुग्णांना मदत करण्यासाठी खासगी व सरकारी रुग्णालयांमध्ये एक लाख आयुष्मान मित्र नियुक्त केले जाणार आहेत . याबाबत आरोग्य मंत्रालयाने कौशल विकास मंत्रालयाशी करार केला आहे . अशी सुविधा असलेल्या रुग्णालयांमध्ये हे आयुष्मान मित्र संबंधित रुग्ण व रुग्णालय यांच्यात समन्वयाचे काम करतील . ते रुग्णालयात एक कक्ष सुरू करून त्यांच्या कागदपत्रांची छाननी करतील . खासगी व सरकारी अशी वीस हजार रुग्णालये या योजनेशी जोडण्यात आल्याचे अधिकाऱ्यांनी सांगितले . गेल्या वर्षी अर्थसंकल्पात या योजनेची घोषणा करण्यात आली होती . केंद्राने याबाबत लाभार्थी नोंद घेणे सुरू केले आहे . त्यानुसार सर्व लाभार्थीना पत्रे दिली जाणार असून , त्यांना एक कोड दिला जाईल . त्या आधारे त्याची पडताळणी व पात्रता निश्चित केली जाणार आहे . खासगी रुग्णालयांसाठी ही योजना राबविणे सक्तीचे नसल्याचे स्पष्टीकरण नुकतेच सरकारने दिले आहे . तसेच यासाठी किमान दहा खाटांचे रुग्णालय हवे , ही अट घालण्यात आली आहे . अर्थात त्यात लवचीकता असून गरज असल्यास राज्ये ही अट शिथिल करू शकतात .


अभिनेता रणबीर कपूरचा आज वाढदिवस . त्याने काल रात्री सिनेसृष्टीतील काही जवळच्या मित्र - मैत्रिणींसोबत राहत्या घरी आपला वाढदिवस सेलिब्रेट केला . ३५ वर्षीय या अभिनेत्याला वाढदिवसाच्या शुभेच्छा देण्यासाठी शाहरुख खानपासून आलिया भट्टपर्यंत अनेकांनी त्याच्या घरी आवर्जून उपस्थिती लावली होती . गेल्यावर्षी तो या दिवशी अनुराग बासुच्या ‘जग्गा जासूस’ सिनेमाच्या चित्रीकरणामध्ये व्यग्र होता . यंदा मात्र त्याने ठरवून घरी राहणे पसंत केले . रणबीरच्या पाली हिलच्या नव्या घरी पार्टीचे आयोजन करण्यात आले होते . रणबीरचे हे नवे घर शाहरुख खानची पत्नी गौरी खानने डिझाइन केलेले आहे . रणबीरच्या या पार्टीला बॉलिवूडचा बादशहा शाहरुख खान आणि गौरी खान यांनी हजेरी लावली . इम्तियाझ अली दिग्दर्शित ‘जब हॅरी मेट सेजल’ या सिनेमाचे शीर्षक रणबीरने सुचवले होते . पण त्यासाठीचा ५००० रुपयांचा मोबदला मिळाला नसल्याचे रणबीरने गमतीत म्हटले होते . यावर शाहरुखने त्याला ५००० रुपये रोख रक्कम देतानाचा एक फोटो सोशल मीडियावर शेअर केला होता . आमिर खान आणि त्याची पत्नी किरण राव यांनीही पार्टीला उपस्थिती लावली होती . तसेच इम्रान खानही पत्नी अवंतिकासोबत रणबीरला वाढदिवसाच्या शुभेच्छा देण्यास आला होता . हल्ली आलिया भट्ट कोणत्याही कार्यक्रमाला जाताना कमीत कमी मेकअपमध्येच जाणे पसंत करते . यावेळीही ती याच अंदाजात दिसली . आलियासोबत अर्जुन कपूर , राणा डग्गुबत्ती आदित्य राज कपूर यांनीही रणबीरला वाढदिवसाच्या शुभेच्छा देण्यासाठी खास त्याचे घर गाठले . खास म्हणजे रणबीरच्या पार्टीमध्ये सिद्धार्थ मल्होत्राही गेला होता . अनेक दिवसांपासून सिद्धार्थ आणि आलिया एकमेकांपासून दूर राहणे पसंत करत असताना रणबीरच्या पार्टीमुळे ते एकमेकांसमोर आले . कलाकारांसोबत अनुराग बासु , राजकुमार हिरानी , इम्तियाझ अली या दिग्दर्शकांनीही पार्टीला हजेरी लावली .


पहिला दिवस लीना दातार – response . lokprabha @ expressindia . com मुंबईच्या एका प्रसिद्ध महाविद्यालयाजवळच्या या सीसीडी नामक ‘पॉश’स्थळी ती पहिल्यांदाच उगवलेली . कधी नव्हे ते पहिल्यांदाच बिचकत बिचकत पर्समधून काढलेली ५००ची कोरी करकरीत नोट आणि त्याच क्षणी बाबांचे दोन वर्षांपूर्वीचे कानांत घोळलेले शब्द . ‘हे ५०० रुपये देऊन ठेवतो आहे . पण शक्यतो खर्च करायचे नाहीत . तिथे खूप श्रीमंत मुलंमुली असतील . पण म्हणून तिथली हवा लागू द्यायची नाही . ’ तिनेही शहाण्या मुलीसारखा बाबांचा शब्द न् शब्द पाळलेला . या दोन वर्षांतली तिची ही खास मत्रीण मात्र फार श्रीमंत . ज्युनिअर कॉलेजची . हिचा पोळी - भाजीचा डबा तर ती मात्र रोज खायची कँटीनमध्ये . ११वीत पहिल्यांदा कॉलेजला अॅडमिशन घेतली तेव्हा दडपून गेलेला तिचा किरकोळ जीव आठवला तिला . ११वीच्या पहिल्याच दिवशी अगदी सीरिअलमध्ये कामं करणाऱ्या मुलींसारख्या दिसणाऱ्या मुली वर्गात पाहिल्या तेव्हा होतं नव्हतं ते सगळं अवसान गळून गेलेलं . आपला इथे कसा निभाव लागणार ही सततची भीती वाटलेली . घरी गेल्यावर मात्र एक रोजचं छापील उसनं हसू . चुकून बंक झालेल्या लेक्चरनंतरचं पॅनिक होणं आणि एरव्ही तोंडावर गोडगोड बोलणारे सगळेच कसे छान हा गोंडस गरसमज स्वतःपाशी बाळगून जगणं . ज्युनिअर कॉलेजमधल्या दिवसांची आपल्यातल्या अनेकांची गोष्ट नक्कीच वेगवेगळी असणार . बहुतेकांची कॉलेजच्या वातावरणाशी जुळवून घेण्यात निघून गेलेली दोन वर्ष इतर काही मोजक्या मंडळींना मात्र खूप फेमस करून गेलेली असतात . मग ते अगदी सुरुवातीपासूनच प्रचंड आत्मविश्वासाने नाटय़मंडळं , इतर सांस्कृतिक कार्यक्रमांमध्ये पुढाकार घेणं असो की भर उन्हात एनसीसीची परेड आणि अनोळखी गावांत एनएसएस टीमसोबत जाणं असो . अगदी कसलेही अनुभव न घेतलेल्या एखाद्याला किंवा एखादीलासुद्धा ही दोन र्वष काही ना काही तरी नक्कीच देऊन गेलेली असतात . मग , पुन्हा एक पुढचा टप्पा . सीनिअर कॉलेजचा पहिला दिवस . बारावीतले किती तरी गायब झालेले आणि पूर्वी कधी न पाहिलेले . अचानक वर्गात दिसणारे काही नवे चेहरे . याच महाविद्यालयात पुढची डिग्री घ्यायची आहे असं ठरलेल्यांची गोष्ट वेगळी आणि काही तरी वेगळं करायचं स्वप्न पूर्ण न झाल्यामुळे नाइलाजास्तव तिथेच अॅडमिशन घ्यावी लागलेल्यांची गोष्ट वेगळी . याच कॉलेजमधून पदवीधर व्हायचं हे ज्यांचं ठरलेलं असतं त्यातल्या बहुतेकांच्यात पदवीसाठी शेवटच्या वर्षांला कुठला विषय घ्यायचा याची क्लॅरिटी आलेली नसते . मग पुढे स्कोप कशाला आहे आणि आपली आवड काय याचा साधारण अंदाज घेत विषय निवडलेले असतात . ते निवडून झाल्यावरही आपली निवड योग्य आहे का याबद्दल काहीशी धाकधूक मनात असतेच . पण , आता ही निवड निभावून न्यायची असते . बरंचसं डोक्यावरून गेलेलं तत्त्वज्ञानाचं पहिलं लेक्चर आणि त्याच दिवशी उडत्या पक्ष्याने कानात आणून सोडलेली वाङ्मय मंडळाच्या उद्घाटन समारंभाची बातमी . समोर पडलेलं सायकॉलॉजीचं जाडजूड पुस्तक आणि ग्रुप्समध्ये बसलेली मंडळी बघून खुणावणारा कट्टा . त्याच वेळी एकटीने निवांत बसून जिथे कधी तरी कविता सुचली होती तो केवळ आपला असलेला कॅम्पसमधला कोपरा . या पहिल्या दिवशी इतक्या गोष्टी झर्रकन डोळ्यांसमोरून निघून जातात की मनाने त्यातली नेमकी कुठली गोष्ट टिपलेली आहे याचा थांग लागत नाही . इंजिनीयिरग किंवा मेडिकलला जायचं ज्यांचं स्वप्न पूर्ण झालेलं नसतं अशांनी नाइलाजाने बीएस्सीला घेतलेली अॅडमिशन थोडी अधिक मायूसी आणते . त्यामुळे पुढचं चित्र त्यांच्यासाठी इतरांपेक्षाही थोडं अधिक धुसर . सीनिअर कॉलेजचा पहिला दिवस हा ज्युनिअर आणि सीनियर कॉलेजच्या मधल्या शांततेत रमलेला असतो . पुलंनी त्यांच्या ‘दाद’ या ललितसंग्रहात ‘कोसला’ वाचल्यानंतर असा एक लेख लिहिलाय . त्यात त्यांनी एके ठिकाणी म्हटलंय . . ‘या ‘कोसल्या’ची आणखी एक पंचाईत आहे . माणसाचे वाचन ( म्हणजे व्यासंग नव्हे ) चांगले पाहिजे . शाळेत मोठय़ाने वाचायला शिकवतात तसे किंवा रेडियोवरचे बातमीपत्र वाचणारे वाचतात तसे नव्हे . ज्यांना वाक्यातला अंधार - उजेड नीट दिसतो , सम कुठे आहे , काल कुठे आहे ते कळते त्यांचे वाचन . ’ पुलंच्या याच वाक्याचा सीनिअर कॉलेजच्या पहिल्या दिवसाबाबत विचार केला तर देखणं चित्र डोळ्यांसमोर तरळतं . सीनिऑरिटीच्या विभागातून सीनिअर कॉलेजच्या आयुष्याकडे पाहणाऱ्याला तो आता जिथे उभा आहे त्या दाराआडच्या त्याच्या भूतकाळाचा आणि उद्या तो जिथे असल त्या दारापल्याडच्या भविष्याचा ‘मध्य’ गवसला पाहिजे . त्याला त्याच्या या पहिल्या दिवसाचं उत्तम वाचन करता यायला हवं आणि त्यासाठी आजच्या मनःस्थितीला नाना छटांच्या अंधार उजेडाचं कोंदण हवं . कधी उघडय़ा आकाशाखाली रात्री एकटे निवांत बसले आहात ? उजव्या बाजूला तारांगणासारखा दिव्यांचा लखलखाट आणि डाव्या बाजूला आकाशात नीट पाहिल्यावर लक्षात येणाऱ्या अंधाराच्या छटा आणि या सगळ्यात आपल्यासारखे अगणित जीव . उद्याची भ्रांत दडवून आजचा दिवस सार्थकी लावल्याचे निःश्वास सोडत कट्टय़ावर रेललेले . उद्याच्या खुल्या आभाळाच्या आणि कालच्या सागरी खोलीच्या मधे जमिनीवर पाय घट्ट रोवून उभे असणारे आपण . आजच्या अस्थर्याचा आस्वाद असा टपरीवरच्या चहाच्या घोटासारखा तल्लीन होऊन घेता आला पाहिजे आपल्याला . मात्र , सीनिऑरिटीच्या विभागातून सीनिऑरिटीकडे पाहायच्या आयुष्याच्या टप्प्यावर जाणवलेल्या या भावनांना अद्याप शब्द लगडलेले नसतात . त्या निःशब्दतेत या शब्दांपलीकडचं अधिक काही तरी असतं . . जे पुढे सापडत नाही आणि ते सापडलेलं नाही हे सांगणारे शब्द मात्र हाती येतात . सौजन्य – लोकप्रभा


पॅरा पॉवरलिफ्टर सचिन चौधरी याने राष्ट्रकुल क्रीडा स्पर्धेच्या हेवीवेट गटात ब्राँझ मिळविले . पॅरा स्पर्धेतील हे भारताचे पहिलेच पदक आहे . दहा स्पर्धकांच्या अंतिम फेरीत त्याने एकूण १८१ किलो वजन उचलले . तो ३५ वर्षांचा असून गेल्या वर्षी दुबईतील स्पर्धेत त्याने रौप्य मिळविले होते . तेव्हा त्याने एकूण २०० किलोपर्यंत मजल मारली होती . २०१२च्या पॅरालिंपिकमध्ये त्याने ८२ . ५० किलो वजनी गटात नववा क्रमांक मिळविला होता . इतर तीन स्पर्धकांनी अंतिम फेरी गाठली , पण त्यांना पदक मिळविता आले नाही . लाईटवेट गटात फरमान बाशाने पाचवे , तर अशोक कुमारने ११वे , महिलांमध्ये साकिना खातूनने पाचवे स्थान मिळविले . पुण्याची वैष्णवी सहावी पुण्याची पॅरा जलतरणपटू वैष्णवी जगताप हिने एस ७ प्रकारातील ५० मीटर फ्री स्टाईल शर्यतीत अंतिम फेरी गाठली ; पण सात स्पर्धकांत ती सहावी आली . तिची वेळ ४२ . ०३ सेकंद होती . प्राथमिक फेरीतही सात जणींत ती सातवी होती . त्या वेळी तिची वेळ ४१ . ६३ सेकंद होती . ऑस्ट्रेलियाच्या लॅकैशा पॅटरसन हिने ( ३० . १४ ) सुवर्ण मिळविले . राष्ट्रकुलात भारत भारताचे सहा बॉक्सर उपांत्य फेरीत . मेरी कोम , अमित फानगळ , नमन तन्वर , महंमद हुसस्सामुद्दीन , मनोज कुमार यांच्यापाठोपाठ सतीश कुमारही उपांत्य फेरीत दीपिका पाल्लिकल - सौरव घोषालने स्क्वाशच्या मिश्र दुहेरीत पाकिस्तानच्या जोडीस हरवले , दीपिका - जोश्ना चिनप्पाची महिला दुहेरीत आगेकूच लॉन बॉल्सच्या महिला तिहेरीत भारताची ऑस्ट्रेलियाविरुद्ध हार , तर महिला दुहेरीत जर्सीविरुद्ध विजय मैत्रेयी सरकारची टेबल टेनिसमध्ये हार . महिलांच्या ५० मीटर फ्री स्टाइलमध्ये वैष्णवी जगताप ( ४१ . ६२ ) अंतिम फेरीत


क्रीडा क्षेत्रात उपदेशांपेक्षा कृती अधिक महत्त्वाची असते हे तत्त्व महाराष्ट्रीय मंडळाचे संस्थापक शिवरामपंत दामले यांनी प्रत्यक्ष कृतीत आणून अनेक आंतरराष्ट्रीय व राष्ट्रीय खेळाडू घडविले . शारीरिक तंदुरुस्ती असेल तरच निरोगी आयुष्य लाभते , हे त्यांनी आपल्या कृतीद्वारे सर्वाना शिकविले , असे जिल्ह्य़ाचे पालकमंत्री गिरीश बापट यांनी येथे सांगितले . मंडळातर्फे मुंबईचे क्रीडा व शिक्षण संघटक विकास वालावलकर यांना यंदाचा शिवरामपंत दामले स्मृती पुरस्कार बापट यांच्या हस्ते देण्यात आला . या वेळी मंडळाचे अध्यक्ष एअर मार्शल ( निवृत्त ) भूषण गोखले , सरचिटणीस धनंजय दामले तसेच आयबीएन लोकमतचे व्यवस्थापकीय संपादक मंदार फणसे उपस्थित होते . राजकीय नेत्यांनी स्वतःच्या वाढदिवसाच्या दिवशी फलकांवर भर न देता सामाजिक कार्यावर भर द्यावा . क्रीडा क्षेत्रात काम करण्यासाठी भरपूर संधी उपलब्ध आहे , असे सांगून बापट म्हणाले , मंडळाने क्रीडा क्षेत्राबरोबरच शैक्षणिक क्षेत्रातही खूप काम करीत युवा पिढीवर चांगले संस्कार देण्यावर भर दिला आहे . कोकणात क्रीडा क्षेत्रासाठी भरपूर नैपुण्य उपलब्ध आहे , मात्र आर्थिकदृष्टय़ा अत्यंत हलाखीची परिस्थिती असल्यामुळे या नैपुण्याचा विकास होत नाही हे लक्षात आल्यामुळेच आम्ही डेरवण येथे आंतरराष्ट्रीय दर्जाचे क्रीडा संकुल उभारले आहे . तेथे प्रशिक्षण घेत ऑलिम्पिकपटू घडतील , असा आत्मविश्वास व्यक्त करीत वालावलकर यांनी सांगितले , की खेळाडूंचे करिअर घडविण्यासाठी त्यांना पोषक आहार व अव्वल दर्जाची वैद्यकीय सुविधाही आवश्यक असते . कोकणातील लोकांना सर्वोत्तम आरोग्य सेवा मिळाली तर ते त्यांतील खेळाडूंना प्रोत्साहन देतील हे लक्षात घेऊनच आम्ही तेथे अद्ययावत सुविधा असलेले रुग्णालयही सुरू केले आहे . धनंजय दामले यांनी लिहिलेल्या ‘चला मैदानावर’ या पुस्तकाचेही प्रकाशन करण्यात आले . या वेळी शीतल लेले , अबोली लिमये , अमोल वझे , सुप्रिया सोनावणे , रामदास भुजबळ , क्षितिजा कदम आदी शिक्षक तसेच क्रीडा पत्रकार ज्ञानेश भुरे यांचा गौरव करण्यात आला .


राज्य नाट्य स्पर्धेत तुकाराम माळी तालीम मंडळाच्या बॅनरखाली इरफान मुजावर लिखित ‘नंगी आवाजे’ या नाटकाचा सुंदर अनुभव दिला . मानवी भाव - भावनांचा कल्लोळ हा आजवर अनेक नाटकांचा विषय राहिला आहे . तो मांडण्याचा आशय आणि सादरीकरणाचा फॉर्म प्रत्येकाचा वेगवेगळा . इरफान मुजावर यांनी शरिरसुखावर बेतलेलं आणि तितकचं अस्वस्थ करणारं कथानक ‘नंगी आवाजे’ या नाटकातून मांडलं आहे . ते तितक्याच ताकदीनं तुकाराम माळी तालीम मंडळाच्या टीमनं सादर केलं . सिध्दू हा एक गरीब आणि गजरे विकणारा तरुण . एका झोपडपट्टीतील झोपडपट्टीत रस्त्यावरच राहत असतो . आजूबाजूला आडोसा करून राहणारी कुटुंबं आणि रात्रीचे प्रसंग सिद्धूला अस्वस्थ करत असतात . त्याच्या विवाहाचा विचार पुढे येताच तो अगोदर झोपडी मिळवण्याचा प्रयत्न करतो . झोपडीसाठी पैसे दिले जातात . त्याचा विवाह होतो आणि पुढे नाटक वेगळं वळण घेतं . प्रत्येक कलाकारानं भूमिका उत्तम साकारल्या आहेत . आज स्पर्धेची सांगता येथील केंद्रावर तब्बल चोवीस दिवस रंगलेल्या स्पर्धेच्या प्राथमिक फेरीची सांगता ‘एका गर्भाशयाची गोष्ट’ या नाटकाने आज ( गुरूवारी ) होणार आहे . संगीतसूर्य केशवराव भोसले नाट्यगृहात सायंकाळी सातला नाटकाचा प्रयोग होईल . लक्ष्मण द्रविड यांचे लेखन व दिग्दर्शन असून यशोधरा पंचशील थिएटर ॲकॅडमीचे सादरीकरण असेल . दिग्दर्शक : हृषिकेश जोशी प्रकाशयोजना : रिया मुळे पार्श्वसंगीत : हृषिकेश जोशी , सिध्दी मिरजे , शेखर गुरव नेपथ्य : निलेश बोडके , प्रेम देवकुळे रंगभूषा : शशिकांत यादव वेशभूषा : गोपी वर्णे , मंजिरी गोडसे मंगेश कांबळे ( सिध्दू ) , सिध्दी राजमाने ( पिंकी ) , स्वराली कडू ( जनी ) , नरेंद्र देसाई ( रघु ) , अश्विनी पवार - मोकाशी ( रमा ) , निलेश बोडके ( लल्लन ) , प्रणाली नांगरे - पाटील ( शाली ) , विनयकुमार शिंदे ( म्हातारा ) , प्रेम देवकुळे , बयाजी करांडे , सुरेश पाटील ( पुरूष ) , रोहन भोसले ( जग्गू ) , मुकुंद जोशी ( म्हातारा ) .


साल २०१८ अवघ्या चार दिवसांत निरोप घेणार आहे . सरत्या वर्षांचा निरोप आणि नववर्षांचे स्वागत याच्या तयारीत सगळेच लागले असल्याने सध्या सर्वत्र जल्लोषाचा माहोल आहे . नवीन वर्षाची सुरुवात करताना प्रत्येकाला येणार वर्षे सुखाच आणि समृद्धीन जावं अशी आशा असते . परंतु आपल्या हातून कळत नकळत अनेक चुकीच्या गोष्टी घडत असतात . त्यामुळे नववर्ष साजरे करताना काही गोष्टी लक्षात घेतल्या पाहीजेत . जाणून घेऊयात काय काळजी घ्यावी… . २०१८ चा निरोप देताना किंवा नववर्षाच्या स्वागतावेळी मद्यपान करून वाहन चालवू नका . नववर्षाच्या स्वागतासाठी वाहन घेऊन घराबाहेर पडणार असाल तर वाहन परवाना तसेच पी . यू . सी . सोबत घेऊन निघा . नवीन वर्षाच्या स्वगातला फटाक्यांची आतिषबाजी करू नये . फटाक्यांमुळे ध्वनिप्रदूषण तर होतेच शिवाय निघणाऱ्या धुरामुळे श्वासनाचे आजार होऊ शकतात . गर्दीच्या ठिकाणी जाणं टाळा . नववर्षामुळे बाहेर देशातील पर्यटक आपल्या शहरात भेट देण्यासाठी , फिरण्यासाठी येत असतात . त्यांना चुकीची वागणूक देऊ नका . रात्री उशीरा पर्यन्त बाहेर फिरू नका . सद्या थंडीचे दिवस असल्याने हवामान मानवले नाही तर आजारी पडण्याची दाट शक्यता असते .


बिल गेट्स , स्टीव्ह जाॅब्स , बराक ओबामांसारख्या अनेक व्यक्ती जागतिक पातळीवरची मोठमोठी पदं भूषवताना येणारी मोठी आव्हानं सहज पेलताना दिसतात . आपण आपल्या रोजच्या जीवनातल्या साध्या साध्या गोष्टींमुळे त्रासून जात हातावर हात ठेवून बसतो . पण ही मोठी माणसं त्यांच्यापुढे येणाऱ्या आव्हानांना कसं तोंड देत असतील ? या माणसांची यादी मोठी आहे . प्रत्येकजण वेगवेगळ्या क्षेत्रात काम करत असला तरी या सगळ्यांच्या काही सवयींमध्ये कमालीचा एकसारखेपणा आहे . पाहुयात या सगळ्या मोठमोठ्या व्यक्तींच्या काही सवयी . १ . दिवसाची सुरूवात लौकर करणे आता ही गोष्ट आपल्या आईवडिलांपासून सगळ्यांनी कानीकपाळी ओरडून सांगितलेली असते पण आपल्याला हा सल्ला नेहमीच बोअरिंग वाटतो . पण अनेक मोठमोठ्या कंपन्यांचे सीईओंनी आपण दिवसाची सुरूवात लौकर करतो असं सांगितलंय . रात्रभर शांत झोप झाल्यावर सकाळी उठल्यानंतरचे काही तास आपलं मन शांत असतं . यावेळी आपण अनेक गोष्टींचा शांतपणे विचार करू शकतो . पुढे सुरू होणाऱ्या दिवसाबाबत आपण यावेळी प्लॅन आखू शकतो . आणखी बरंच काही करू शकतो . २ . बॅलन्स्ड आयुष्य जगणे आयुष्यात पुढे जायचं असेल तर घाम गाळावा लागतो हे खरं आहे . पण त्याचबरोबर समतोल आयुष्य जगावं लागतं . आपल्या कुटुंबाला आपल्या नातेवाईकांना वेळ देणंही महत्त्वाचं आहे . अमेरिकेचे माजी अध्यक्ष बराक ओबामा हे व्हाईट हाऊसमध्ये असताना दर दिवशी सकाळी त्यांच्या मुलींच्या शाळेच्या तयारीसाठी वेळ द्यायचे आणि मगच त्यांच्या कामांकडे वळायचे . जर अमेरिकेचा अध्यक्ष आपल्या व्यस्त जीवनातून वेळ काढत हे करू शकतो तर आपण तर हे नक्कीच करू शकतो . ३ . योग्य आहार आणि व्यायाम बराक ओबामा रोज ९० मिनिटं व्यायाम करायचे . न चुकता . आता यापुढे तुमचं एक्सक्युज काय आहे ? कोणी रोजच्या रोज डंबेल्स घेत घाम निघेपर्यंत व्यायाम करायला सांगत नाहीये तुम्हाला . चांगलं आरोग्य राखण्यासाठी नियमित केलेला हलका व्यायामही उपयुक्त ठरतो . ४ . सोशल लाईफला फाटा न देणे आता सोशल लाईफ म्हणजे सोशल मीडियावरचं लाईफ नाही . तर खरोखरचं सोशल लाईफ . आपल्या कामात व्यस्त असताना आपला मित्रपरिवार तसंच आपल्यासोबत काम करणार आपले सहकारी यांच्यासोबतचं आपलं नातंही आपला कामतला उत्साह दुणावायला मदत करतो . वाचा - मानसिक ताणामुळे नकारात्मक विचारांचा त्रास ५ . अपयशाचं योग्य मूल्यमापन करणं या सगळ्या मोठ्या व्यक्ती कधी अपयशी झाल्याच नाहीत का ? ‘अॅपल’ कंपनी स्थापन करणाऱ्या स्टीव्ह जाॅब्स यांना त्यांच्याच कंपनीतून काढून टाकण्यात आलं होतं . ही कल्पना आपल्याला सहन तरी होईल का ? जगप्रसिध्द कार्टूनिस्ट वाॅल्ट डिस्नी यांना ‘तुझ्याकडे कल्पनाशक्ती नाही’ असं सांगत पहिली नोकरी नाकारण्यात आली होती . आपल्या अॅक्टिंगसोबतच आपल्या धीरगंभीर आवाजासाठी प्रसिध्द असणारे अभिनयाचे शहेनशहा अमिताभ बच्चन यांना ‘तुमचा आवाज वाईट आहे’ असं सांगत आॅल इंडिया रेडियोमध्ये नोकरी नाकारण्यात आली होती . या अपयशाचं योग्य मूल्यमापन करत या सगळ्या लोकांनी पुढे इतिहास घडवला . वाचा - हे करा आणि तुमच्या मुलांना चांगले मार्क मिळवून द्या या सगळ्या खूप साध्यासोप्या गोष्टी आहेत . आपण आपल्या रोजच्या जीवनात या सगळ्या गोष्टींकडे दुर्लक्ष करत मोठमोठ्या मॅनेजमेंटचे फंडे वाचत बसतो . तसं म्हटलं तर ‘लाईफ इझ सिंपल’ . बेसिक गोष्टींची आपण काळजी घेतली तरी करिअरमध्ये आणि एकंदर जीवनात आपण मोठी प्रगती करू शकतो .


वाईच्या प्रियांका कासुर्डे हीने राष्ट्रीय कुमार तिरंदाजी स्पर्धेत इंडियन राउंड प्रकारात दोन रौप्यपदके जिंकली खरी , पण आता घरचे प्रोत्साहन आहे ; पण आर्थिक पाठबळ नसताना इंडियन राउंडमधून आंतरराष्ट्रीय प्रकाराच्या स्पर्धेत कसे जाणार ? हा प्रश्न तिला सलत आहे . छत्रपती शाहू स्टेडियमवरील या स्पर्धेत सातारा कन्या प्रियांकाने इंडियन राउंड प्रकारात चाळीस मीटर स्पर्धेत वैयक्तिक रौप्यपदक जिंकले . तसेच तिने औरंगाबादच्या दिनेश लगड याच्या साथीत मिश्र दुहेरीत रौप्यपदकही पटकावण्याचा पराक्रम केला . या यशानंतरही तीस मीटर शर्यतीच्या वेळी वाऱ्याशी सांगड घालता आली असती , तसेच मिश्र दुहेरीच्या स्पर्धात दोघांचीही कामगिरी थोडी चांगली झाली असती , तर अधिक चांगले यश मिळाले असते , असे तिला वाटत आहे . बीकॉमच्या दुसऱ्या वर्षास असलेली प्रियांका वाईतील ओम श्री सोशल अँड स्पोर्टस फाउंडेशन या क्लबची . ती एका शेतात सहकाऱ्यांबरोबर सराव करते . त्यामुळे वाऱ्यात लक्ष्य साधण्याची सवय होते . मित्रमैत्रिणी तिरंदाजी करत असल्यामुळे या खेळाकडे वळलेल्या प्रियांकास महाराष्ट्रास आपण मिश्र दुहेरीचे पदक जिंकून देऊ शकलो , याचे समाधान आहे . आम्ही सेट दोन नाही तर एका गुणाने हरलो , तर एक बरोबरीत सुटला . ही लढत नक्कीच जिंकता आली असती , असे ती सांगते .


जगामधील सर्वात मोठी तंत्रज्ञान कंपन्यांपैकी एक असणाऱ्या गुगलने आज दिल्लीत झालेल्या गुगल फॉर इंडियाच्या चौथ्या एडिशनमध्ये भारतीयांसाठी नवरत्नांचा पेटाराच खुला केला आहे . भारतामध्ये रोज इंटरनेट वापरणाऱ्यांची संख्या ३९ कोटी असल्याचे सांगतानाच गुगलने प्रत्येक इंटरनेट वापरणाऱ्यापर्यंत पोहचण्यासाठी नवीन फिचर्स आणि सुविधा लॉन्च केल्या आहेत . यामध्ये काही विशेष सुविधा काही राज्यांसाठी मर्यादीत असल्या तरी भरातातील सर्वच नेटकऱ्यांसाठी भन्नाट सुविधा लॉन्च केल्या आहेत . जाणून घेऊयात या सुविधांबद्दल . नवलेखा आजही पारंपारिक पद्धतीने लिखाण करणाऱ्या लेखकांनी आपले लिखाण ऑनलाइन आणावे म्हणून हा विशेष प्रयोग सुरु करण्यात आला आहे . दिल्लीमध्ये या प्रयोगाअंतर्गत अनेकांनी लिहायला सुरुवात केली आहे . अधिक माहितीसाठी g . co / navlekha या लिंकवर क्लिक करावे . ‘गुगल गो’वर ऑडिओची सोय वेबपेजेस मोठ्याने वाचून दाखवणारे नवीन ऑडिओ फिचर गुगलने लॉन्च केले आहे . यामध्ये मराठी , बंगाली , मल्याळम भाषांचा समावेश असेल . लवकरच २८ भारतीय भाषांमध्ये ही सुविधा उपलब्ध करुन दिली जाईल . ही सेवा टू जी इंटरनेट रेंजवरही उपलब्ध करुन देण्यात येणार आहे . आर्टिफिशीयल इंटेलिन्सने सोडवणार समस्या गुगल एआयच्या मदतीने पुरासंदर्भातील इशारा देण्यापासून ते मधुमेहाच्या चाचण्यांपर्यंत अनेक गोष्टी करता येणार . गुगल असिस्टंट हिंदी किंवा इंग्रजीबरोबरच आता प्रदेशिक भाषांमध्ये गुगल असिस्टंट उपलब्ध होणार . यामध्ये सध्या मराठीमध्ये सेवा उपलब्ध होणार असून लवकरच इतर सात भारतीय भाषांमध्ये ही सुविधा उपलब्ध करुन दिली जाईल . प्लस कोड्स कोलकात्यामधील एक लाख लोकांचे पत्ते गुगलवर उपलब्ध करुन देणार . या प्रकल्पाअंतर्गत २५ हजार घरांना गुगल मॅपवर पाहता येतील . मॅप्स अपडेट होणार गुगलने टर्न बाय टर्न म्हणजेच पावलोपावली अपडेट देणारे खास मॅप्स भारतीयांसाठी लॉन्च केले आहेत . यामध्ये सार्वजनिक वाहतूकीसासंदर्भातील माहितीही दिली जाईल . भारतामधील दीड हजार शहरांचे नकाशे अपडेट केले जातील . तर या शहरांमधील २० हजार बसमार्गांची माहिती नकाशांवरच उपलब्ध करून दिली जाईल . आंध्रप्रदेशमध्ये गुगल स्टेशन्स आंध्रप्रदेशमधील लोकांसाठी गुगलने खास उपक्रम सुरु केला आहे . यामध्ये राज्यातील लोकांना जलद आणि सोप्प्या पद्धतीने इंटरनेट उपलब्ध करुन देण्यात येणार . यासाठी वायफाय तंत्रज्ञानाचा वापर करण्यात येणार . या मोहिमेअंतर्गत १२ हजार शहरे गावे इंटरनेटने जोडली जाणार आहेत . गुगल पे गुगलने आपल्या पेमेन्ट अॅप्लिकेशनचे तेज हे नाव बदलून गुगल पे असे केले आहे . अॅण्ड्रॉइड पाय गुगलने आपल्या अॅण्ड्रॉइडच्या पाय व्हर्जनची ( अॅण्ड्रॉइड गो ) घोषणा केली आहे . त्यामुळे आता भारतामध्ये अॅण्ड्रॉइड पाय उपलब्ध होणार आहे . मायक्रोमॅक्स , लावा , नोकीया फोनमध्ये अॅण्ड्रॉइड गो लवकरच उपलब्ध होईल . याशिवाय पुढील महिन्यामध्ये सॅमसंग कंपनी भारतातील पहिला अॅण्ड्रॉइड गोवर चालणारा फोन लॉन्च करणार आहे . आता गुगलने या सुविधा लॉन्च केल्यानंतर इंटरनेटचा प्रसार होण्यास नक्कीच मदत होईल . त्याचप्रमाणे नवीन सोयींमुळे सध्या इंटरनेट वापरत असणाऱ्यांसाठीही इंटरनेटचा वापर अधिक सोप्पा होणार आहे .


मासिक पाळी ही गोष्ट अनेक महिलांना त्रासदायकच वाटते . सगळे सुरळीत सुरु असताना अचानक होणारी पोटदुखी , पाय आणि कंबरदुखी यामुळे त्या हैराण होतात . यातच घरातल्या जबाबदाऱ्या , ऑफीसचा ताण , प्रवास यांमध्ये त्यांची पुरती तारांबळ होते . यातच एखादा कार्यक्रम असेल तर मग विचारायलाच नको . अशावेळी पोटदुखीवर तत्काळ उपाय म्हणून अनेक तरुण मुली आणि महिलाही अगदी सहज पेनकिलर घेतात . मात्र अशाप्रकारे दर महिन्याला महिन्याचे चारही दिवस पेनकिलर घेणे कितपत चांगले आहे याची माहिती घेणे गरजेचे आहे . अशाप्रकारे डॉक्टरांचा सल्ला न घेता पेनकिलर घेत राहिल्यास त्याचा आरोग्याला नक्कीच त्रास होऊ शकतो . याबाबत असणाऱ्या समज - गैरसमजांवर केलेली चर्चा १ . खूप जास्त त्रास होत असेल आणि मुलींना कॉलेजला तसेच महिलांना ऑफीसला जायचे असल्यास पहिल्या दोन दिवसात डॉक्टरांच्या सल्ल्याने पेनकिलर घेण्यास हरकत नाही . मात्र मेडिकलच्या दुकानात जाऊन कोणतीही पेनकिलर घेऊ नये . प्रत्येक स्त्रीची प्रकृती वेगळी असल्याने त्यानुसार गोळी घेणे आवश्यक असते . २ . यातही प्रमाणापेक्षा जास्त पेनकिलर घेण्याची सवय आरोग्यासाठी घातक ठरु शकते . पेनकिलरमुळे भविष्यातही काही समस्या उद्भवू शकतात . त्यामुळे जास्त त्रास होत असल्यास योग्य त्या डॉक्टरांचा सल्ला घ्यावा . याशिवाय पोटदुखीसाठी पेनकिलर घेण्याची शरीरालाही सवय लागू शकते . त्यामुळे योग्य ती काळजी घ्यावी . ३ . अनेकींमध्ये पहिल्या गरोदरपणाच्या नंतर मासिकपाळीतील त्रास कमी होतो . दुखण्याचा तीव्र त्रास म्हणजे फ्रॅब्रॉईड , पिसिओडी , ओव्हेरियन क्रिस्ट या समस्यांचे संकेत देतात . पण त्याचे वेळीच निदान होण्यासाठी अल्ट्रासाऊंड स्कॅन करुन घेणे गरजेचे असते . याबाबत स्त्रीरोगतज्ज्ञ डॉ . वैजयंती पटवर्धन म्हणाल्या , ‘मासिक पाळी सुरु होते तेव्हा या दुखण्याची सवय नसते त्यामुळे पहिल्या दिवशी एखादी गोळी घेतल्यास चालते . मात्र याची सवय लागता कामा नये . पाळीचे पाचही दिवस गोळी घ्यावी लागेल इतके दुखत असल्यास ते चुकीचे आहे . अशावेळी या दुखण्याचे नेमके कारण शोधून काढणे गरजेचे आहे . मात्र मनानेच गोळी घेणे चांगले नाही . पेनकिलर सातत्याने घेत राहिल्यास त्याचे आरोग्यावर नेमके काय दुष्परिणाम होतात १ . हृद्याच्या ठोक्यांमध्ये अनियमितता २ . छातीमध्ये भरल्यासारखे वाटणे ३ . गरगरणे ४ . गॅस्ट्रिक प्रॉब्लेम ५ . पोटदुखी ६ . पोटात क्रॅम्प येणं ७ . डायरिया ( ही बातमी तज्ज्ञांच्या मतांवर आधारित आहे . त्यातील मतांशी ‘लोकसत्ता’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


ध्यानधारणेतून मनाचा सावधपणा , सचेतनता वाढविण्याचे प्रशिक्षण हे वजन नियंत्रणात ठेवण्याचेही एक प्रभावी माध्यम आहे . मनोविकासाच्या अशा कार्यक्रमांतून अतिरिक्त असलेले वजन घटविण्यास मदत होते , असे शास्त्रज्ञांना आढळले आहे . ‘जर्नल ऑफ क्लिनिकल एण्डोक्रिनोलॉजी अॅण्ड मेटाबोलिजम’ मध्ये याबाबतचा अभ्यास प्रसिद्ध झाला आहे . मनोविकासाचे हे प्रशिक्षण म्हणजे लठ्ठपणा टाळण्यासाठी , त्यावर मात करण्यासाठी प्रभावी माध्यम ठरू शकते , असा दावा या संशोधनात करण्यात आला आहे . मोठय़ा प्रमाणावर वजन नियंत्रणात आणण्याच्या कार्यक्रमाचा भाग म्हणून मन सचेतन करण्याच्या प्रशिक्षणात सहभागी झालेल्या व्यक्तींचे वजन मनोविकास प्रशिक्षणात सहभागी न झालेल्या व्यक्तींच्या तुलनेत सहा महिन्यांतच जास्त घटल्याचे निदर्शनास आले आहे . मनाचा सावधपणा म्हणजे मन आणि शरीराच्या नियमनातून स्वतःच्या विद्यमान मनोवस्थेचे आणि सभोवतालच्या वातावरणाच्या चालू स्थितीचे उच्चस्तरीय भान येणे . अशा प्रकारच्या मनोअभ्यासाचा त्या व्यक्तीचे वजन नियंत्रणात आणण्यासाठी कशा प्रकारे लाभ होऊ शकतो , याचा या अभ्यासात विचार करण्यात आला . जागतिक आरोग्य संघटनेच्या आकडेवारीनुसार , जगभरातच लठ्ठपणाच्या समस्येत १९७५ पासून तिप्पट वाढ झाली आहे . २०१६ मधील आकडेवारीनुसार , जगभरातील १९० कोटींहून अधिक प्रौढ व्यक्ती लठ्ठ किंवा प्रमाणापेक्षा अधिक वजन असलेल्या होत्या . इंग्लंडमधील वार्विक विद्यापीठातील पीएचडीच्या विद्यार्थी पेट्रा हॅन्सन यांनी सांगितले की , हा अभ्यास अत्यंत महत्त्वाचा आहे . खाण्यापिण्याच्या बिघडलेल्या सवयी मनाच्या सावधपणाच्या प्रक्रियेतून आपण सुधारू शकतो , हे आम्ही यात दाखवून दिले आहे .


वीरेंद्र सेहवाग हा टोमणे मारुन सगळ्यांना वाढदिवसाच्या शुभेच्छा देण्यात प्रसिद्ध आहे . पण आता त्याच्या 39 व्या वाढदिवसानिमित्त त्याचा सलामीचा जोडीदार मास्टर ब्लास्टर सचिन तेंडुलकरने त्याच्याच पावलावर पाऊल ठेऊन उलटे ट्विट करुन शुभेच्छा दि्ल्या आहेत . ' ' वाढदिवसाच्या शुभेच्छा , विरु ! नवीन वर्ष तुला चांगले जावे . तु मैदानावर नेहमीच मी सांगितलेल्या गोष्टींच्या विरुद्ध केलेले आहेस . त्यामुळे तुला माझ्याकडुन तुला येथे अशाप्रकारे शुभेच्छा . ' ' अशा आशयाचे ट्विट करुन सचिन तेंडुलकरने सेहवागला वाढदिवसाच्या शुभेच्छा दिल्या आहेत . सेहवाग त्याच्या आक्रमक शैलीमुळे तो एक धोकादायक फलंदाज बनला होता . त्याने बनवलेल्या दोन त्रिशतकामुळे तो प्रख्यात फलंदाज ब्रायन लारा आणि सर डॅान ब्रॅडमन यांच्या यादीत त्याचे नाव गणले जाऊ लागले होते . तसेच त्याने एकदिवसीय सामन्यात सुद्धा वेस्ट विंडीज संघाविरुद्ध द्विशतक केले होते .


आपले घर इतरांपेक्षा वेगळे दिसावे , घराच्या सजावटीची , नेटकेपणाची सर्वांनी नोंद घ्यावी याचा विचार आपण नेहमीच करत असतो . त्यासाठी आपण वेगवेगळे उपाय , कल्पना लढवत असतो जेणेकरुन आपल्या घराला एक निराळा , सुंदर लूक मिळावा . अशा या विचारातून विविध कल्पना येतात आणि सजावटीच्या नवनवीन गोष्टी उदयाला येतात . प्रत्येक सणाला वेगवेगळे फर्निचर किंवा रंग बदलू शकत नाही . मग घराला वेगळा आणि हटके लुक कसा द्यावा या विवंचनेत जर तुम्ही असला तर हा लेख तुम्हाला नक्कीच मदत करु शकेल . घराचा लूक बदलण्यासाठी ‘कुशन’ हे छोटेसे पण अगदी परिणामकारक टूल आहे . उशी या गोष्टीचा झोपण्यासाठी तर उपयोग होतोच पण घराच्या सजावटीसाठीही या उशांचा हल्ली सर्रास वापर केलेला दिसतो . डिजिटल प्रिंटेड कुशन कव्हर , एम्ब्रोडरी कुशन कव्हर , फॉइल कुशन कव्हर , डक प्रिंटेडसारखे वेगवेगळे कुशन व कुशन कव्हर तुम्हाला बाजारामध्ये सहज उपलब्ध आहेत . कुशन तशी छोटीशी वस्तु आहे पण ती योग्य ठिकाणी , योग्य पद्धतीने ठेवल्यास तिच्यामध्ये आपल्या घराचा चेहरामोहरा बदलण्याची ताक़द आहे . सोफ्यावरील कुशन : सणांच्या दिवसांमध्ये माजघरातील सोफ्यावर कुशनसाठी सोनेरी , पिवळसर , निळा , नारींगीं या रंगाचा वापर करा . हॉल हा घराचा चेहरा असतो त्यामुळे येथे वापरलेली वस्त्रे आणि वस्तू घरातल्या मंडळींचे स्वभाव आणि विचार यांची कल्पना देतात . कुशनच्या वापराने योग्य ती सकारात्मकता निर्माण केली जाऊ शकते . खणाच्या कापडाचा वापर करूनसुद्धा तुम्ही माजघराला वेगळा पारंपारीक लुक देऊ शकता . तुमच्या सोफ्याच्या किंवा बैठकीचा आकार बघून तुमच्या कुशनचा आकार ठरवा . लहान मुलांच्या रूममधील कुशन : लहान मुलांच्या रूममधील वातावरण नेहमीच हसत खेळत राहायला हवे . यासाठी घरातील भिंतीवरील रंगाबरोबरच लहान मुलांच्या रूममधील कुशनकडेही लक्ष द्या . आजकाल बाजारामध्ये वेगवेगळ्या प्रकारचे फ्रुट्स , टेडी , प्राणी यांच्या आकारांचे कुशन सहज उपलब्ध होतात . या कुशनच्या वापराने रूम तर शुशोभित होतेच , रूम मधील वातावरण हलके - फुलके आणि खेळकर राहण्यास मदत होते . लहान मुलांना रंगीबेरंगी गोष्टी आवडत असल्याने त्यांना या खोलीत जास्त आवडते . बेडरूममधील पिलो : बेडरूम ही आराम करण्यची जागा असते . दिवसभराच्या धकाधकीतून आपण काही क्षण निवांत घालविण्यासाठी याठिकाणी येतो . त्यामुळे या रूममध्ये साध्या सिंपल पिलो ठेवणे केव्हाही चांगले असते . त्यामुळे रूममधील साधेपणा तर टिकून राहिलंच आणि तुम्हाला फ्रेशही वाटेल . सध्या बाजारात वेगवेगळया फ़ीलच्या आणि आकाराच्या उशा उपलब्ध आहेत . सर्वाँनाच काही नरम उशा आवड़त नाहीत अशावेळी आपल्या आवडीच्या फ़ीलची उशी आपली उत्तम मित्र बनुन जाते . अमित आचरेकर , संचालक ‘वा’ कॉर्पोरेशन


बॉलिवूड महानायक अमिताभ बच्चन आपल्या मुलीवरील प्रेम नेहमीच व्यक्त करत असतात . मुली नेहमीच खास असल्याचे सांगताना पुन्हा एकदा अमिताभ यांनी श्वेताचे कौतुक केले आहे . यावेळी त्यांनी श्वेताने केलेल्या स्वादिष्ट भोजनाचा किस्सा शेअर करत तिच्यावर कौतुकाचा वर्षाव केला . ऋषिकेशमधून नववर्षाचा आनंद साजरा करुन घरी परतल्यानंतर श्वेताने दिलेल्या डिनरने अमिताभ भावूक झाले आहेत . त्यांनी त्यांच्या भावना फेसबुकच्या माध्यमातून व्यक्त केल्या आहेत . आमिताभ यांनी नातवडांच्यामध्ये परत आल्याचे सांगत श्वेताने पूर्ण परिवारासाठी स्वतःच्या हाताने स्वयंपाक करुन दिलेली मेजवानी तसेच घरामध्ये केलेली रोषणाई कमाल होती . असे म्हटले आहे . मुली निश्चितच खास असतात असेही ते म्हणाले . अमिताभ बच्चन आणि जया बच्चन यांनी नवीन वर्षाचा आनंद साजरा करण्यासाठी उत्तराखंडमध्ये गेले होते . तर ऐश्वर्या राय आणि अभिषेक बच्चन ही जोडी आपल्या मुलीसह नवीन वर्षाच्या सेलिब्रेशनसाठी दुबईला गेले होते . महानायक अमिताभ बच्चन ‘सरकार ३’ या आगामी चित्रपटातून पुन्हा एकदा प्रेक्षकांच्या भेटीला येणार आहेत . या चित्रपटामध्ये त्यांच्यासोबत यामी गौतम , मनोज वाजपेयी आणि जॅकी श्रोफ मुख्य भूमिका साकारताना दिसणार आहेत . काही दिवसांपूर्वीच श्वेता नंदाने एका फॅशन शोमध्ये रॅम्प वॉक केला होता . यावेळी तिने प्रसिद्ध डिझायनर अबू जानी आणि संदीप खोसलासाठी खास रॅम्प वॉक केला होता . जेव्हा श्वेता रॅम्पवर चालत होती , तेव्हा संपूर्ण बच्चन कुटुंबिय तिला प्रोत्साहन द्यायला उपस्थित होते . पांढऱ्या गाऊनमध्ये श्वेता फार मोहक आणि ग्लॅमरस दिसत होती . याआधीही श्वेताने शो स्टॉपरची भूमिका पार पाडल्याने हा अनुभव तिच्यासाठी काही नवीन नव्हता . श्वेता यापूर्वी डिझायनर अबू जानीसाठी शो स्टॉपर झाली होती . त्यावेळी देखील बिग बींनी आपल्या मुलीची प्रशंसा करणारे ट्विट ट्विटरवरुन केले होते . जगातील सर्वात सुंदर मुलीने खोसला - जानी इंटरनेशनलसाठी रॅम्प वॉक केला . असे ट्विट करत त्यांनी श्वेताचे कौतुक केले होते .


कॅन्सरग्रस्त सोनाली सध्या अमेरिकेत उपचार घेत आहे . काही महिन्यांपूर्वी तिला कॅन्सरचं निदान झालं . त्यानंतर बॉलिवूडमधल्या अनेक कलाकारांनी प्रत्यक्ष अमेरिकेत जाऊन सोनाली भेट घेत तिच्या तब्येतीची विचारपूस केली . नुकतीच नम्रता शिरोडकर हिनं देखील सोनालीची भेट घेतली . नम्रता अमेरिकेत सुट्ट्या व्यतीत करत आहे , सोनाली आणि नम्रता या त्याकाळच्या बॉलिवूडमधल्या आघाडीच्या अभिनेत्री होत्या . सोनालीची भेट घेत नम्रतानं अनेक आठवणींना उजाळा दिला . ‘मी आणि सोनाली मराठी आहोत त्यामुळे बऱ्याच गोष्टींवर आम्ही गप्पा मारल्या . तिची प्रकृती आता सुधारत आहे . लवकरच बरी होऊन ती घरी परतेल असंही नम्रता म्हणाली . सोनालीच्या तब्येतीबाबत अधिक सकारात्मक नम्रता दिसली . सोनालीला जुलै महिन्यात हाय - ग्रेड कॅन्सरचं निदान झालं . त्यानंतर उपचारासाठी ती अमेरिकेत गेली . अक्षय कुमार , सुझान खान , प्रियांका चोप्रा , नितू सिंगनं नुकतीच तिची भेट घेतली . अभिनेते अनुपम खेरही वेळ मिळेल तशी सोनालीची भेट घेतात . एका मालिकेच्या चित्रीकरणासाठी अनुपम खेर अमेरिकेतच आहेत . त्यामुळे चित्रीकरणातून फावला वेळ मिळाला की ते सोनालीसोबत वेळ व्यतीत करतात .


Google Pixel 2 XL च्या किंमतीमध्ये मोठी कपात करण्यात आली आहे . भारतामध्ये पिक्सेल 2 एक्सएल ( ६४जीबी ) चा फोन ४५ , ४९९ रूपयांना मिळणार आहे . गेल्या वर्षी नोव्हेंबरमध्ये या फोनची किंमत ७३ , ००० रूपये होती . माध्यमांच्या वृत्तानुसार Google Pixel 2 XL फोनच्या किंमतीमध्ये ४० टक्के कपात करण्याचा निर्णय कंपनीने घेतला आहे . Google Pixel 2 XLची किंमत २७ , ५०१ रूपयांनी घटली आहे . मात्र , कंपनीने याची अधिकृत घोषणा केली नाही . पण ९ ऑक्टोबर रोजी Pixel 3 च्या लाँच इव्हेंटवेळी याची घोषणा होण्याची शक्यता आहे . मुंबईतील रिटेलर महेश टेलिकॉमकडून Pixel 2 च्या किंमतीमध्ये मोठी कपात करण्यात येणार असल्याची माहिती दिली . गुगलने काही वर्षापूर्वी मोबाईल मार्केटमध्ये एन्ट्री केली आणि अनेक बड्या कंपन्यांना टक्कर देत टेलिकॉम क्षेत्रात स्वतःचे वेगळे स्थान निर्माण केले . अॅपल कंपीनीला टक्कर देण्यासाठी गुगलने दोन फोन लाँच केले होते . पिक्सेल २ XL या फोनमध्ये ६ इंचाची एचडी स्क्रीन आणि क्वालकॉम स्नॅपड्रॅगन ८३६ प्रोसेसर आहे . याबरोबरच ६४ जीबी आणि १२८ जीबी स्टोरेज असे दोन पर्याय उपलब्ध आहेत . या दोन्हीची रॅम ४ जीबी आहे . पिक्सेल २ XL मध्ये १२ मेगापिक्सेल सिंगल रिअर कॅमेरा आणि १२ मेगापिक्सेलचा फ्रंट कॅमेरा आहे . रिअर कॅमेऱ्यात फेस डिटेक्शन आणि ऑटो लेझर फोकस हे विशेष फीचर्स आहेत .


आजच्या जीवनशैलीत जागरणांची कारणे असंख्य असतात . विद्यार्थीवर्ग अभ्यास आणि परीक्षांसाठी , गृहिणी आणि नोकरी करणारे लोक रात्रीच्या टीव्ही सिरिअल्स बघण्यासाठी , व्यावसायिक आणि बिझनेसमन्स कधी कामाच्या कमिटमेंट्स पूर्ण करायला , तर उच्चभ्रू आणि सुखवस्तू वर्ग पार्ट्या आणि गप्पा मारायला आलोचन रात्री जागवत असतात . याशिवाय सध्या मोबाईल आणि सोशल मीडियामुळे प्रत्येकाचाच रात्रीचा कितीतरी वेळ मोबाईलवर जातो . मात्र निरामय आरोग्यासाठी समतोल आहार आणि नियमित व्यायामाबरोबर योग्य वेळी ठराविक तास झोपही आवश्यक असते . जर ही झोप पूर्ण झाली नाही , तर त्याचे शरीरावर अनेक दुष्परिणाम दिसून येतात . त्यामुळे जीवनशैलीशी निगडीत समस्या निर्माण होतात . १ . हृदयावरील परिणाम - हृदयाचे ठोके वाढतात , एरवी नियमित पडणारे ठोके झोप पूर्ण झाली नाही तर चुकतात , छातीत धडधडते . बहुतेकांचा रक्तदाब वाढतो . ज्यांना हृदयविकार आहे त्यांच्या हृदयाची कार्यक्षमता कमी होऊन हार्ट फेल्युअर होऊ शकते . हृदयविकाराचा झटका येऊ शकतो . २ . पचनसंस्था - अपुऱ्या झोपेमुळे सतत अॅसिडिटी , छातीत जळजळ होणे पोटाचा अल्सर असे त्रास उद्भवतात . ३ . मधुमेह - ज्या व्यक्तींना मधुमेह आहे त्यांच्या रक्तातील साखरेची पातळी वाढते . ज्यांची रक्तातील साखर एरवी नॉर्मलच्या आसपास असते , त्यांनासुध्दा जागरणामुळे मधुमेह बळावतो . ४ . अर्धांगवायू - उच्च रक्तदाब असणाऱ्यांना मेंदूत रक्तस्त्राव होऊन किंवा रक्ताची गुठळी होऊन अर्धांगवायूचा झटका येऊ शकतो . ५ . कामावर परिणाम - कामातल्या कौशल्याचा दर्जा आणि अपेक्षित पातळी घसरते . कामावरचे लक्ष उडते , एकाग्रता राहत नाही , सतर्कता कमी होते , प्रश्न सोडवण्याची हातोटी ढासळते . दिवसभर गोंधळल्यासारखी अवस्था राहते . विद्यार्थ्यांच्या बाबतीत त्यांचे वर्गात लक्ष लागत नाही , वर्गात शिकवलेले समजत नाही , केलेला अभ्यास लक्षात रहात नाही , छोट्या छोट्या बाबतीत चुका होतात . ६ . स्मरणशक्ती - झोपेमुळे मेंदूला विश्रांती मिळते . पण अपुऱ्या झोपेमुळे ती न मिळाल्याने , स्मरणशक्ती , सारासार विचारशक्ती आणि निर्णयशक्ती या मेंदूच्या सर्वोच्च कार्यांवर विपरीत परिणाम होतो . त्यामुळे विसराळूपणा , गोंधळल्यासारखे वागणे आणि निर्णय घेण्यात चुका होतात . ७ . अपघात - कारखान्यात यंत्रावर काम करणाऱ्यांची कामातील एकाग्रता कमी होऊन गंभीर अपघात घडू शकतात . वाहन चालवणाऱ्यांचे विशेषतः व्यावसायिक ड्रायव्हर वाहन चालवताना डुलकी लागून किंवा ऐनवेळी काही चुका करून वाहनाचा अपघात घडू शकतात . ८ . लैंगिक प्रश्न - तरुण स्त्री - पुरुषांची लैंगिक भावना उदासीन होते . त्यामुळे वैयक्तिक आयुष्यात लैंगिक समस्या आणि सांसारिक प्रश्न निर्माण होऊ शकतात . ९ . मनोविकार - चिंता , नैराश्य , शंकेखोरपणा , निरनिराळे आभास , वर्तणुकीतील बदल , उन्माद असे अनेक मानसिक आजार बळावतात . १० . शारीरिक वाढीवर परिणाम - किशोरावस्थेतल्या मुला - मुलींच्या मेंदूतून स्त्रवणारा शारीरिक वाढी संदर्भातील ‘ग्रोथ हार्मोन’ कमी प्रमाणात पाझरतो . त्यामुळे अशा मुलांची उंची आणि शारीरिक वाढ खुंटते . ११ . अकाली वृद्धत्व - चेहऱ्याच्या त्वचेवर परिणाम होऊन त्वचा सुरकुतलेली दिसू लागते . डोळ्याखाली काळी वर्तुळे निर्माण होतात . अशी व्यक्ती अकाली वृध्द दिसू लागते . १२ . वजनवाढ - पोटावरील चरबी वाढून पोट सुटते . सातत्याने वजनवाढ होत राहते . वजन कमी करू इच्छिणाऱ्यांनी नियमित व्यायाम केला , आहाराची तत्वे पाळली , पण योग्य झोप घेतली नाही , तर वजन कमी होत नाही . - डॉ . अविनाश भोंडवे , फॅमिली फिजिशियन


बॉलिवूड दिग्दर्शक करण जोहरच्या लोकप्रिय शोच्या दरम्यान बॉलिवूड स्टार रणवीर सिंग आणि रणबीर कपूर एका मंचावर दिसले . या कार्यक्रमामध्ये रणवीरने कतरिनासंदर्भात केलेल्या वक्तव्यामुळे त्याला रणबीरची माफी मागावी लागली . निर्माता - दिग्दर्शक करण जोहरच्या कॉफी विथ करण हा चॅट शो सुरु झाला . या शोमध्ये रणवीर सिंग आणि रणबीर कपूर एकत्र दिसले . या कार्यक्रमात करणने दोन डॅशिंग कलाकारांवर काही मजेदार सवालांची बरसात केली . करणने रणवीरला काही प्रश्न विचारले . यामध्ये कोणत्या अभिनेत्रीसोबत संसार थाटायला आवडेल ? , कोणत्या अभिनेत्रीला तुला मारावस वाटते ? आणि कोणत्या अभिनेत्रीसोबत तुला रिलेशनशिपमध्ये राहायला आवडेल ? असे तीन प्रश्न विचारण्यात आले होते . यावेळी रणवीरने त्याच्या चाहत्यांच्या अपेक्षेप्रमाणे दीपिकासोबत लग्न करायला आवडेल असे सांगितले . अनुष्काला मारायला आवडेल असे सांगत त्याने कतरिना कैफसोबत रिलेशनशिपमध्ये राहण्यास आवडेल असे उत्तर दिले . कतरिनाचे नाव घेतल्यानंतर रणवीरने लगेच रणबीरची माफी देखील मागितली . रणवीरचा आगामी चित्रपट ‘बेफिक्रे’ ९ डिसेंबरला प्रदर्शित होणार आहे . या चित्रपटात रणवीरसह वाणी कपूर मुख्य भूमिकेत दिसेल . या चित्रपटाचे चित्रीकरण ५० दिवसांत पॅरिस आणि मुंबई येथे करण्यात आले आहे . ‘बेफिक्रे’ चित्रपटाची कथा पॅरिसमध्ये राहणारा मुलगा धरम ( रणवीर ) आणि शायरा ( वाणी ) यांच्याभोवती फिरते . हे दोघेही अनौपचारिक प्रेमसंबंधांमध्ये असतात . यात ते आपण कधीच एकमेकांच्या प्रेमात पडणार असा करार करतात . त्यानंतर नक्की काय होते ते तर चित्रपट प्रदर्शित झाल्यावरच कळेल . अभिनेता रणबीर कपूर अनुष्कासोबत ‘ऐ दिल है मुश्किल’ या चित्रपटात दिसला होता . यानंतर रणबीर कपूर आगामी ‘जग्गा जासूस’ या चित्रपटात दिसणार आहे . यात कतरिना कैफ आणि अदा शर्मा यांच्याही भूमिका आहेत . रणबीर आणि कतरिनाची मुख्य भूमिका असलेला ‘जग्गा जासूस’ ७ एप्रिल २०१७ ला प्रदर्शित होईल . बॉलीवूडमधल्या कलावंतांच्या गाजणाऱ्या जोडय़ा आणि त्यांची लिव्ह इन रिलेशनशिप हा बी - टाऊनच्या गॉसिप कट्टय़ावर सदाहरित विषय आहे . यामध्ये सर्वाधिक चर्चा ही रणबीर कपूर - कतरिना कैफ या जोडीची रंगली होती . दोघे लग्न करणार असल्याच्या अफवा देखील पसरल्या होत्या . आजही रणबीर कतरिना म्हटले की त्यांचे प्रेमाचे किस्से चाहत्यांना आठवतात . रणबीर - कतरिना ही जोडी ‘अजब प्रेम की गजब कहानी’ आणि ‘राजनीति’ या चित्रपटातून एकत्र दिसली होती .


लठ्ठपणावर अनेक जण बॅरिअॅट्रिक शस्त्रक्रिया करतात पण नव्या संशोधनानुसार जर नाकात ऑक्सिटोसिनचा विशिष्ट प्रमाणात फवारा मारला तर लठ्ठ लोकांचे अन्न खाण्याचे प्रमाण कमी होते व त्यामुळे वजन वाढत नाही . लठ्ठपणावर हा उपाय गांभीर्याने चर्चिला जात आहे . ऑक्सिटोसिनचा कृत्रिम मात्रेतील फवारा यात उपयोगी ठरतो . ऑक्सिटोसिनमुळे अन्न खाण्याचे प्रमाण कमी होते व वजनही नियंत्रणात राहते . मॅसॅच्युसेट्स जनरल हॉस्पिटलच्या संशोधकांनी सांगितले की , गेल्या वर्षी ऑक्सिटोसिन नाकात फवारण्याचे प्रयोग केले असता त्यात उष्मांक प्रमाण कमी झाले व त्याचा आतडय़ांवर दुष्परिणाम झाला नाही पण हे नेमके कसे घडले याचे विश्लेषण करता आलेले नाही . यात १० वजनदार पुरुषांमध्ये ऑक्सिटोसिनचा फवारा देण्यात आला असता त्यांचे अन्न सेवनाचे वाढलेले प्रमाण कमी झाले असे फ्रान्झिस्का प्लेसॉ यांनी सांगितले . ऑक्सिटोसिनचे हे उपचार प्रत्यक्ष वापरात आणण्यापूर्वी ते क से काम करते हे बघावे लागेल . आता याच्या जास्त मोठय़ा प्रमाणावर वैद्यकीय चाचण्या घेतल्या जाणार आहेत . स्टॉप सिग्नल टास्क तंत्र यात वापरले जात असल्याचे मानसशास्त्रीय संशोधनात दिसून आले आहे . संगणकासमोर बसून या लोकांची एक वर्तनात्मक चाचणी ऑक्सिटोसिन दिल्यानंतर करण्यात आली . पंधरा मिनिटांच्या अंतराने दोन चाचण्या घेण्यात आल्या . २३ ते ४३ वयाच्या व २७ . ७ ते ३३ . ९ बीएमआय प्रतिमीटर असलेल्या या व्यक्तींना ऑक्सिटोसिन दिले असता ते या चाचणीत दिलेले बटन दाबत नसल्याचे दिसून आले त्यामुळे त्यांच्या वर्तनात जास्त नियंत्रण दिसले त्यामुळे स्वनियंत्रणाचा मार्ग अनावश्यक अन्न खाण्यातही वापरला जातो व त्यात यशही आले आहे पण अजून चाचण्या कराव्या लागणार आहेत असे श्रीमती प्लेसॉ यांनी सांगितले . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


अॅक्शन व्हिडीओ गेम खेळल्यामुळे मेंदूतील राखाडी पदार्थ ( मेंदू ज्यापासून तयार झालेला असतो त्याचे द्रव ) कमी होतो . त्यामुळे उदासीनता , स्किझोफ्रेनिया आणि स्मृतिभ्रंश आजार होण्याची शक्यता असल्याचा इशारा नव्याने करण्यात आलेल्या अभ्यासामध्ये देण्यात आला आहे . कॅनडामधील मॉन्ट्रियल युनिव्हर्सिटीच्या संशोधकांनी याबाबत संशोधन केले . सातत्याने व्हिडीओ गेम खेळल्याने त्यांच्या हिप्पोकॅम्पसमधील राखाडी पदार्थ कमी होतो . मेंदूमधील हा महत्त्वाचा भाग असून , व्यक्त होणे आणि भूतकाळ आठवणे यासाठी त्याचा उपयोग होतो . मागील अभ्यासांमध्ये हिप्पोकॅम्पस कमी झाल्यामुळे व्यक्तीला मेंदूचा थकवा येणे तसेच इतर आजार होण्याबाबतचे संशोधन करण्यात आले होते . व्हिडीओ गेमचा फायदा मेंदूमधील मानसिक प्रणालीसाठी होतो . यामध्ये दृश्यमान लक्ष आणि अल्पकालीन स्मृती यासाठी फायदा होत असल्याचे दिसून येते . मात्र असे जरी होत असले तरी हिप्पोकॅम्पसमधील कमतरतेचा वर्तणुकीवर परिणाम होत असल्याचे विद्यापीठाचे साहाय्यक प्राध्यापक ग्रेग वेस्ट यांनी सांगितले . अभ्यासामध्ये १०० लोकांचा ( ५१ पुरुष , ४६ महिला ) समावेश करण्यात आला होता . त्यांना विविध लोकप्रिय खेळ ९० तासांसाठी खेळण्यासाठी दिले . या वेळी व्हिडीओ गेम खेळणाऱ्या आणि न खेळणाऱ्या व्यक्तींच्या मेंदूचे स्कॅन करण्यात आले . यामध्ये जे व्हिडीओ गेम खेळत नव्हते त्यांच्या तुलनेत गेम खेळणाऱ्यांच्या मेंदूतील राखाडी पदार्थ कमी झाल्याचे आढळून आले .


तिचं जग ‘असे कपडे घालू नकोस’ , ‘नातेवाईकांकडे जाताना जरा बरे कपडे घाल’ , ‘ड्रेस नको ; साडीच नेस’ हे आणि असे अनेक आदेश स्त्रियांना दिले जातात . त्यांनी कसे कपडे घालायचे यावर अनेक निर्बंध लागू असतात . पण त्यांना कपडे निवडीचं स्वातंत्र्य जपायचं असेल तर ? प्रसंग एक… ‘चल निघू या , आय अॅरम रेडी’ , मुलगी . ‘हो चल , अगं पण अशी येणारेस का तू ? ’ आई . ‘अशी म्हणजे ? ’ मुलगी . ‘हा असा स्लिव्हलेस कुर्ता घालून ? ’ आई ‘सो व्हॉट ? ’ मुलगी . ‘अगं आपण पुजेला जातोय . तिथे असं स्लिव्हलेस घालून आलीस तर तिथे काकू , आत्या वगैरे काय म्हणतील ? ’ आई . आईच्या या प्रश्नावर तिचा नाईलाज झाला आणि कुर्ता बदलून ती पूजेला गेली . ’ ’ ’ प्रसंग दोन… ‘आई , ट्रेनने जायचंय तर मी ड्रेसच घालते . ट्रेनच्या गर्दीत साडी नकोशी वाटते . ’ सून ‘तिथे सगळ्या साडय़ांमध्ये असणार आणि तू ड्रेसमध्ये ? कसं दिसेल ते ? ’ सासू . ‘बरं , मग तिथे जाऊन साडी नेसते . चालेल ना ? ’ सून . ‘हो , हे चालेल . ’ सासू . ‘कसं दिसेल ते ? ’ या प्रश्नाचा विचार करायला भाग पडलेल्या सुनेने तिच्या सोयीचे कपडे बाजूला ठेवले . ’ ’ ’ प्रसंग तीन… ‘आता घरात घालण्यासाठी दोन - चार गाऊन किंवा साधे कुर्ते घेऊन ठेव . लग्न झाल्यानंतर सासरी घालायला बरं . तिथे काय तू थ्री - फोर्थ आणि टी - शर्ट घालणारेस ? ’ लग्न ठरलेल्या मुलीची आत्या . ‘मला तेच बरं पडतं गं . हवं तर थ्री फोर्थ न घालता फुल पॅण्ट घालेन . मग तर झालं ! ’ मुलगी . ‘अगं , सासरचे काय म्हणतील ? ’ आत्या . ‘कशाला काय म्हणतील ? ’ मुलगी . ‘लग्न झाल्यानंतर सुरुवातीचे काही दिवस तरी कुर्ते वगैरे घाल . मग तुझ्या सासूला विचारून नंतर काय ते ठरवं बाई . ’ आत्या . यावर मुलीने ‘बरं’ या आशयाची मान डोलावली आणि गप्प बसली . ’ ’ ’ या तिन्ही प्रसंगांतील मुलगी , सून आणि लग्न ठरलेली मुलगी या तिघींनी त्यांची सोय आणि आवड लक्षात घेऊनच त्यांना कोणते कपडे घालायचे आहेत हे ठरवलं . त्यांनी ते फक्त ‘ठरवलं’ होतं . प्रत्यक्षात मात्र त्यांनी त्यांच्या आई , आत्या आणि सासूने सांगितलेलंच केलं , किंबहुना त्यांना ते करावं लागलं . असे अनेक प्रसंग घरीदारी बघायला मिळतात . पण वरील तिन्ही प्रसंग प्रातिनिधिक आहेत . त्या प्रसंगांचं नीट निरीक्षण केलं तर लक्षात येईल की तिघींनाही कपडय़ांबद्दल बोलण्याऱ्या व्यक्ती या स्त्रियाच आहेत . मुलीने कुठे , कधी , कसे कपडे घालावे यावर अनेक र्निबध घातले जातात आणि ते बहुतांशी वेळा आधीच्या पिढीतील स्त्रीकडून आलेले असतात . खरं तर त्यात पूर्णपणे त्या स्त्रीचा दोष नाही . तिला आजवर जे सांगण्यात आलं तेच ती तिच्या पुढच्या पिढीला सांगतेय . म्हणजेच पिढय़ान्पिढय़ा येत गेलेले काही र्निबध काळानुसार बदललेच नाहीत . किमान त्यामागची मानसिकता आजही काही प्रमाणात तशीच आहे . ‘लोक काय म्हणतील’च्या नादात त्या मुलीची सोय आणि आवड हे दोन्ही मागे टाकलं जातं . हे ‘लोक’ आपल्या मानसिकतेतच असतात असं वाटतं . ते त्या मानसिकतेत इतके चिकटून बसलेले असतात की सतत ‘लोक काय म्हणतील’ हा विचार सगळ्यात महत्त्वाचा वाटू लागतो . मग प्रश्न पडतो की , आपण नेमकं कोणासाठी जगतो ? त्या लोकांसाठी की स्वतःसाठी ? ट्रेन , बस किंवा अन्य प्रवासात , नोकरीच्या ठिकाणी , सोसायटीत एखादी स्त्री नटूनथटून चांगले कपडे घालून आली असेल तर तिच्याकडे स्त्रियाच इतकं निरखून बघतात त्या मुलीला ‘आपल्या पेहरावात काही गडबड तर झाली नाही ना’ अशी शंका येऊ लागते . मग तिने वन पीस घातलेला असो किंवा साडी ; तिचा वनपीस किती तोकडा आहे किंवा ब्लाऊजचा मागचा गळा किती मोठा आहे अशी शेरेबाजी एकमेकींमध्ये खुसफुस करत केली जाते . म्हणजेच काय तर पेहराव कोणताही असो तो जरा नेहमीपेक्षा वेगळा दिसला की त्याकडे बघण्याच्या नजराही वेगळ्या होतात . ‘आता लग्न झालं तिचं ; शोभतं का तिला हे असं’ असं म्हटलेलं अनेकांनी अनेकदा ऐकलं असेल . लग्न झालंय म्हणून काय झालं ? तिची आवड बदलणार की काय ? लग्नानंतर शरीररचनेत थोडे बदल होतात , तिच्या वजनातही थोडाफार बदल होतो ; हे मान्य आहे . पण म्हणून तिने तसे कपडे घालायचेच नाहीत का ? तिला तिच्या आताच्या वजनानुसार , साइजनुसार तिच्या आवडीचे कपडे अगदी सहज मिळू शकतात . त्यामुळे उगाच तिच्या वजनाचा , आकाराचा संबंध तिच्या कपडे घालण्याच्या सवयी आणि आवडीशी लावणं निर्थक आहे . कपडय़ांची निवड हा तिच्या सोयीचा भाग आहे . ज्या कपडय़ांमध्ये तिला सहज वावरता येत असेल त्याच कपडय़ांची निवड ती करते . मग ती हा विचार करत नाही की तिचं लग्न झालं आहे की ती दोन मुलांची आई आहे ते ! जोवर तिला त्या कपडय़ांमध्ये आरामदायी , मोकळं वाटतंय आणि तिला ते सांभाळता येतंय तोवर तिला ‘असे कपडे घालू नकोस आणि तसेच घाल’ हे म्हणण्याचा अधिकार कोणालाच नाही . एखाद्या मुलीने बराच तोकडा वन पीस घातला असेल तर त्या मुलीला बहुतांश वेळा ‘काय हे किती तोकडे कपडे घातलेत’ असंच ऐकावं लागतं . पण तीच मुलगी तिचा पेहराव अतिशय सफाईदारपणे सांभाळत असेल , आत्मविश्वासाने वावरत असेल , हालचाल करत असेल तर तिचं ते कौशल्यच म्हणावं लागेल . आपल्याकडे कुठे कोणते कपडे घालायचे याचं एक समीकरणच तयार केलेलं असतं . पारंपरिक कारणांसाठी कुर्ता किंवा साडी ; त्यातही ती सून असेल तर साडी हवीच . एखाद्याच्या वाढदिवसाच्या ठिकाणी त्याच सुनेला पंजाबी ड्रेस किंवा कुर्ता घालायची परवानगी असते ; पण लाँग वन पीस , जीन्स टॉप असं काही घालायचा विचार तिने मांडला तर ती किती भयानक काहीतरी सुचवतेय अशा नजरेने तिच्याकडे पाहिलं जातं . घरातल्याच कोणाच्या तरी लग्नात तिने शरारा घातला की अनेकांच्या भुवया उंचावतात . आता खरंतर शरारामध्ये तसं भुवया उंचावण्यासारखं काहीच नाही . पण तरी त्याचे चेहरे बोलत असतात . काही कपडय़ांमध्ये अंगप्रदर्शन होतं म्हणून मुलींना काही प्रकारचे कपडे घालण्यापासून रोखलं जातं . पण मग अंगप्रदर्शन तर साडीमध्येही होतंच . किंबहुना जीन्स , कुर्ता यांच्या तुलनेत त्यातच जास्त होत असतं . मग तरीही साडीला संस्कृतीचं प्रतीक वगरै मानली जाते . साडीला वेगळं महत्त्व , दर्जा आहे , हे नाकारायचं नाही . ते आहेच . पण कोणतीही शहनिशा न करता केवळ अंगप्रदर्शन म्हणून काही पेहराव नाकारणं आणि मुलींना ते घालण्यापासून रोखणं हा हिशेब मुळीच मान्य नाही . अत्याचार , बलात्कार , विनयभंग , छेडछाड यांसारख्या घटना घडल्यावर हळहळ व्यक्त करणाऱ्यांपैकीच काहीजण त्या घटनेसाठी त्या मुलीला , तिने घातलेल्या कपडय़ांना दोष देतात . असे कपडे घातले की असंच होणार , असे शहाणपणाचे डोस इतरांना देत असतात . त्या मुलीने कसे कपडे घातले होते याची खात्री न करताच सरसकट विधान केलं जातं . काही वर्षांपूर्वी काही राज्यांमधील ठिकठिकाणच्या गावांमध्ये मुलींनी कसे कपडे घालावे याचा फतवा काढला गेला होता . कारण काय तर मुलींच्या जीन्स घालण्याने छेडछाडीचे प्रसंग वाढले आहेत . असे प्रसंग कमी करण्यासाठी मुलींच्या कपडय़ांवर र्निबध आणि अटी घातल्या जातात ; पण मुलांच्या वागणुकीवर शून्य ताबा ! एखादी समस्या योग्य मार्गाने सोडवली की सुटते . इथे मार्गच चुकलाय . मुलींच्या कपडय़ांवर र्निबध घालूनही छेडछाड , बलात्कार , विनयभंग , अत्याचाराच्या घटना आजही घडत असतील तर त्या समस्यांचं मूळ हे त्या मुलीच्या कपडय़ांत नसून पुरुषी वृत्तीत आणि नजरेत आहे . आणि ती काढून टाकण्यासाठी मुलीच्या कपडय़ांकडे बोट न दाखवता त्या वृत्तीकडे दाखवायला हवं . इतर गोष्टींप्रमाणेच स्त्रीला कपडे घालण्याबाबतही निवडीचं स्वातंत्र्य आहे . हे स्वातंत्र्य जपताना तिने मात्र ठाम राहायला पाहिजे . तिच्या या रस्त्यात तिला अडवणारे अनेक प्रश्न येतील त्यांना चोख उत्तरं तिला देता यायला हवीत . यातले अनेक अडथळे हे स्त्रियांकडूनच येतात . हे अडथळे शेरेबाजीच्या रूपातून समोर येतात किंवा हावभावांवरून व्यक्त होतात . ते अचूक ओळखून तिने तिच्या निवडीचं स्वातंत्र्य पटवून द्यायला हवं . कपडय़ांवरून तिच्या चारित्र्यावर भाष्य केलं जातं . ‘तोकडे कपडे घालते म्हणजे तिचं कॅरेक्टर काही बरोबर नाही’ असं अगदी सहज म्हटलं जातं . पण चारित्र्य कपडय़ांवरून ठरत नाही हे न समजणाऱ्यांच्या वृत्तीची कीव करावीशी वाटते . अन्न , वस्त्र , निवारा या आपल्या तीन मूलभूत गरजा . या तिन्ही गरजांची पूर्तता होण्यासाठी माणूस नेहमी सगळ्यात आधी त्याची सोय बघत आलाय . आताही तेच करतोय . आता या सोयीला जोड आहे ती आवडीची . म्हणूनच घर घेताना सर्व सोयीसुविधांनी युक्त असं घेतलं जातं . तर अन्नसेवन करताना वेगवेगळ्या खाद्यपदार्थाचा प्रयोग करतं . मग वस्त्राच्या बाबतीतही तसंच होणार हे गृहीत आहे . स्त्री आधुनिक जगात वावरत असल्यामुळे ती आधुनिक कपडे घालते असं नसून तिला तिच्या निवडीच्या स्वातंत्र्याची जाणीव झाली आहे , असं आहे . आणि म्हणूनच ती त्या जाणिवेने तिचं स्वातंत्र्य जपतेय , इतकंच ! चैताली जोशी – response . lokprabha @ expressindia . com / @ chaijoshi11 सौजन्य – लोकप्रभा


श्रीलंका संघातील खेळाडूंनी रविवारी मास्क घालून क्षेत्ररक्षण केल्यावर प्रदूषणाचा त्रास त्यांनाच कसा होतो , मैदानातील वीस हजार प्रेक्षकांना कसा होत नाही , अशी विचारणा भारतीय क्रिकेट मंडळाने केली होती . त्यांना जणू आयएसएलमधील संघातील खेळाडूंनी मास्क घालून सराव करीत उत्तर दिले . दिल्ली डायनॅमोज आणि जमशेदपूर एफसी या संघांमध्ये बुधवारी आयएसएलची लढत होईल . सराव करताना दिल्ली संघातील काही खेळाडूंनीच मास्क परिधान केले होते . आमचे खेळाडू सामन्याच्या वेळी मास्क वापरणार नाहीत , असे दिल्लीचे मार्गदर्शक मिगुएल अँगेल पोर्तुगाल यांनी सांगितले . मात्र त्याच वेळी खेळाडूंनी हे वापरण्याचे ठरवले , तर मी विरोध करणार नाही , असे त्यांनी सांगितले . जमशेदपूरचे मार्गदर्शक स्टीव कॉपेल म्हणाले , या कालावधीत दिल्लीत लढतीच घेणे चुकीचे आहे . गेली तीन वर्षे मी याच सुमारास दिल्लीत येतो , त्या वेळी प्रदूषणाबाबत खूप काही कानावर पडते . गतवर्षीही मी प्रदूषणात लढती नकोत , असे सांगितले होते . काही तरी कॉमन सेन्स हवा .


भारतात बनलेला पहिला संगीतप्रधान बोलपट मुंबईच्या मॅजेस्टिक सिनेमामध्ये १४ मार्च १९३१ रोजी प्रदर्शित झाला . इम्पिरियल मूव्हीटोन निर्मित , आर्देशीर इराणी दिग्दर्शित या हिंदी चित्रपटाचं नाव होतं ‘आलम आरा’ ! चित्रपटांमध्ये ध्वनीचे महत्त्व समजून इतर बोलपट प्रदर्शित होण्यापूर्वी इराणी यांनी आलम आरा प्रदर्शित केला . हा चित्रपट तेव्हा इतका लोकप्रिय झाला की , प्रेक्षकांची गर्दी नियंत्रित करण्यासाठी अक्षरशः पोलिसांची मदत घेण्यात आली होती . ‘आलम आरा’मध्ये पृथ्वीराज कपूर , मास्टर विठ्ठल , जुवैदा , जिल्लो आणि सुशीला यांनी भूमिका साकारल्या होत्या . चित्रपटाची कथा जोसेफ डेव्हिड यांनी लिहिली होती . या पहिल्या बोलपटाची लांबी १२४ मिनिटे इतकी होती . या चित्रपटात संगीताला उत्तम स्थान मिळाले होते . ‘आलम आरा’मध्ये एकूण सात गाणी होती . त्यापैकीच ‘दे दे खुदा के नाम पे’ हे भारतीय चित्रपटसृष्टीतील पहिले गाणे मानले जाते . हे गाणे वजीर मोहम्मद खान यांनी गायले होते . ‘बदला दिलवाएगा या रब… , ‘रूठा है आसमान…’ , ‘तेरी कातिल निगाहों ने मारा…’ , ‘दे दिल को आराम…’ , ‘भर भर के जाम पिला जा…’ , आणि ‘दरस बिना मारे है…’ ही चित्रपटातील इतर गाणी आहेत . राजकुमार आणि बंजारनच्या प्रेमकथेवर आधारित असलेला हा चित्रपट एका पारसी नाटकावर आधारित होता . ‘आलम आरा’ पाहण्यासाठी पहिल्या दिवशी , पहिल्या शोच्या तिकीटासाठी चित्रपटगृहांबाहेर मोठी गर्दी जमली होती . लोकांना आवरण्यासाठी तेव्हा पोलिसांना बोलवावे लागले होते . त्यावेळी जे तिकीट चार आण्यात मिळत होते , त्याला लोकांनी ब्लॅकमध्ये पाच रुपयांत खरेदी केल्याचेही म्हटले जाते .


मोबाईल कंपन्या आपली उत्पादने बाजारात विकली जावीत यासाठी सतत काहीना काही नवीन प्रयोग करत असतात . या प्रयोगांमधून त्यांना चांगला फायदा होतो आणि त्यांचे उत्पादन विकलेही जाते . आता शिओमी कंपनीने असाच एक नवीन स्मार्टफोन लाँच करणार असल्याचे सांगितले आहे . त्याचे नावही ‘देश का स्मार्टफोन’ असे ठेवण्यात आले आहे . हा फोन आज १२ वाजता लाँच होणार असल्याचे कंपनीने सांगितले आहे . विशेष म्हणजे हा फोन नागरिकांना केवळ फ्लिपकार्टवर खरेदी करता येणार आहे . हा फोन म्हणजे रेडमी ५ ए असण्याची शक्यता वर्तविण्यात येत आहे . त्याची किंमत चीनमध्ये हा फोन ५९९ युआनला म्हणजेच भारतीय चलनाप्रमाणे जवळपास ५८०० रुपयांना असण्याची शक्यता आहे . मात्र भारतात या फोनची किंमत काय असेल याबाबत ग्राहकांमध्ये मोठी उत्सुकता आहे . या फोनच्या बॅटरीबाबत मोठ्या प्रमाणात चर्चा सुरु आहेत . शिओमी रेडमी ५ ए चे फिचर्स याआधी लिक झाले होते . त्यामुळे आता कंपनी लाँच करत असलेला ‘देश का स्मार्टफोन’ हा तोच फोन असल्याचे बोलले जात आहे . याआधी शिओमीचा नोट ४ ग्राहकांत खूपच लोकप्रिय झाला . स्वस्त , मजबूत आणि टिकाऊ या ग्राहकांच्या तिन्ही गरजांची पूर्तता या फोनने केली . विशेष म्हणजे सर्वसामान्यांना परवडणाऱ्या दरात स्मार्टफोन उपलब्ध असल्याने एमआयच्या खपात बरीच वाढ झाली . चीनमध्ये सर्वाधिक विक्रीचा टप्पा गाठल्यानंतर शिओमी भारतीय बाजारपेठेत सॅमसंगलाही टक्कर देताना दिसत आहे . आपले पुढचे मॉडेलही लवकरच लाँच करणार असल्याचे कंपनीने सांगितले आहे . रेडमी मधील इन्फ्रारेड रिमोट फंक्शनशी अनेक टीव्ही , सेट टॉप बॉक्स , एअर कंडिशन्स , स्पीकर या फोनने ऑपरेट करता येतात . आयआर सेन्सर आणि मी रिमोट अॅप अनेक घरातील अप्लायन्सला सपोर्ट करतात . याशिवाय फोनची बॅटरी अतिशय चांगली असून , कॅमेरा आणि इतर फिचर्सही चांगले असल्याने ग्राहकांची शिओमीला पसंती असल्याचे दिसते .


उपांत्य फेरीत मोनफिल्सचे आव्हान ; महिलांमध्ये वोझ्नियाकी आणि कर्बर आमनेसामने गतविजेता नोव्हाक जोकोव्हिच पुन्हा एकदा अमेरिकन खुल्या टेनिस स्पर्धेच्या उपांत्य फेरीत दाखल झाल्याने आता तो तेराव्या ग्रँड स्लॅम जेतेपदापासून फक्त दोन पावले दूर आहे . उपांत्यपूर्व फेरीच्या लढतीत दुखापतीमुळे जोकोव्हिचचा प्रतिस्पर्धी जो - विलफ्रेड त्सोंगाला सामना अध्र्यावर सोडावा लागला . महिलांमध्ये कॅरोलिन वोझ्नियाकी आणि अँजेलिक्यू कर्बर यांच्यामध्ये उपांत्य फेरीचा सामना रंगणार आहे . या सामन्यात जोकोव्हिच ६ - ३ , ६ - २ असा आघाडीवर असताना त्सोंगाची दुखापत बळावली आणि त्याने माघार घेतली . गेल्या पाच सामन्यांमध्ये तिसऱ्यांदा प्रतिस्पध्र्याच्या दुखापतीमुळे जोकोव्हिचला पुढे चाल मिळू शकली आहे . या स्पर्धेच्या तिसऱ्या फेरीत जोकोव्हिचचा प्रतिस्पर्धी मिखाईल युझ्नीला दुखापतीमुळे लढत सोडावी लागली होती . उपांत्यपूर्व फेरीच्या लढतीमध्ये नवव्या मानांकित त्सोंगाला दुसऱ्या सेटमध्ये गुडघ्याची दुखापत बळावली , त्यामुळे त्याने निवृत्ती पत्करली आणि जोकोव्हिचला पुढे चाल देण्यात आली . दुसऱ्या सेटमध्ये २ - ५ अशा पिछाडीवर असताना त्सोंगाने फिजिओला बोलावले . त्याच्यावर तात्पुरते इलाज करण्यात आले . दुसरा सेट गमावल्यावर तिसरा सेट सुरू झाल्यावर त्सोंगाला दुखापती खेळणे शक्य झाले नाही . उपांत्य फेरीत त्याला फ्रान्सच्या गेल मोनफिल्सचा सामना करावा लागणार असून त्याने उपांत्यपूर्व फेरीमध्ये लुकास पाऊइलेवर ६ - ४ , ६ - ३ , ६ - ३ असा सहज विजय मिळवला . महिलांच्या उपांत्यपूर्व लढतीत वोझ्नियाकीने अनास्तासिजा सेव्हास्तोव्हाचा ६ - ० , ६ - २ असा धुव्वा उडवत उपांत्य फेरीत प्रवेश केला आहे . वोझ्नियाकीने २००९ आणि २०१४ साली या स्पर्धेच्या अंतिम फेरीत मजल मारली असली तरी तिला एकदाही जेतेपद पटकावता आलेले नाही . २०१० आणि २०११ साली तिचे आव्हान उपांत्य फेरीत संपुष्टात आले होते . ऑस्ट्रेलियातील टेनिस स्पर्धेचे जेतेपद पटकावलेल्या कर्बरने इटलीच्या रोबेर्टा व्हिन्सीवर ७ - ५ , ६ - ० असा विजय मिळवत उपांत्य फेरी गाठली . यापूर्वी २०११ साली कर्बरने या स्पर्धेच्या उपांत्य फेरीत प्रवेश केला होता . कर्बर आणि वोझ्नियाकी यांच्यामध्ये आतापर्यंत १२ सामने झाले आहेत . यापैकी कर्बरने सात आणि वोझ्नियाकीने पाच सामने जिंकले आहेत . गेल्या काही दिवसांमध्ये माझा खेळ आणि कामगिरीचा स्तर उंचावला आहे . या गोष्टीचा फायदा मला उपांत्य आणि अंतिम फेरीसाठी निश्चितच होईल . या स्पर्धेमधील प्रत्येक सामन्यागणिक माझी कामगिरी उंचावत जात आहे . – नोव्हाक जोकोव्हिच सानिया - बार्बाराचे आव्हान संपुष्टात भारताची सानिया मिर्झा आणि तिची चेक प्रजासत्ताकची महिला दुहेरीतील सहकारी बार्बारा स्ट्रायकोव्हा यांचे आव्हान संपुष्टात आले आहे . फ्रान्सच्या अव्वल मानांकित कारोलिन गार्सिया आणि क्रिस्तिना म्लाडेनोव्हिक यांनी सानिया - बार्बारा जोडीचा ७ - ६ ( ७ - ३ ) , ६ - १ असा ६९ मिनिटांमध्ये पराभव केला . सायनाच्या या पराभवाने भारताचे सर्वच खेळाडू स्पध्रेतून बाद झाले आहेत . यापूर्वी भारताच्या रोहन बोपण्णा , लिएण्डर पेस , साकेत मायनेनी यांचे आव्हान संपुष्टात आले आहे .


आगामी चित्रपट ‘रुस्तम’ हा लोकांना देशाची न्यायव्यवस्थेवर विचार आणि चर्चा करण्यास भाग पाडेल असे बॉलीवूडचा खिलाडी अक्षय कुमारचे म्हणणे आहे . ‘रुस्तम’च्या ट्रेलरला मिळालेल्या प्रतिसादाबद्दल अक्षय म्हणाला की , मला चित्रपटाची कथा आवडली होती . पण मला जे मनोरंजक आणि मजेशीर वाटतेय त्यावर प्रेक्षक कशी प्रतिक्रिया देतील हे मला माहित नव्हते . अक्षय कुमारने ‘रुस्तम’ चित्रपटात एका अश्या पतीची भूमिका साकारली आहे जो आपल्या बायकोवर प्रचंड प्रेम करत असतो आणि तो तिच्या प्रियकराची हत्याही करतो . आपल्या देशावर आणि पत्नीवर प्रचंड प्रेम करणारा व्यक्ति आणि ज्याच्यावर नंतर खूनाचा आरोप येतो , अशी भूमिका साकारणे किती कठीण होते असे विचारले असता तो म्हणाला की , माझ्यासाठी अशी व्यक्तिरेखा साकारणे खूपच रोमांचक होते . त्याच्या हृदयात केवळ प्रेम आणि देशभक्ती आहे . पण अपराध हा अपराध असतो . हा चित्रपट तुम्हाला देशाची न्यायव्यवस्था , व्यक्तींचे कारनामे आणि योग्य वेळी योग्य गोष्ट करण्याबाबत विचार करायला भाग पाडेल . हा एक असा चित्रपट आहे ज्याची लोक चित्रपटगृहाबाहेर येऊन चर्चा करतील . इतकेच नाही तर त्या परिस्थितीत त्यांनी काय केले असते आणि जर ते न्यायपीठात असते तर त्यांनी काय केले असते ? असा विचार करायला भाग पाडतील , असेही तो म्हणाला . अक्षय कुमारच्या बहुचर्चित ‘रुस्तम’ या चित्रपटातील त्याचा लूक , चित्रपटाची गाणी आणि ‘रुस्तम’चा ट्रेलर या साऱ्यांचीच सिनेरसिकांमध्ये प्रचंड उत्सुकता आहे . ‘रुस्तम’ या चित्रपटात अक्षय एका नौदल अधिकाऱ्याची भूमिका साकारत असून १९५९ च्या काळतील बहुचर्चित नानावटी केसवर या चित्रपटाचे कथानक आधारलेले आहे .


काही दिवसांपूर्वीच एका व्यापाऱ्याने अभिनेत्री शिल्पा शेट्टी आणि तिचा पती राज कुंद्राविरोधात २४ लाखांचा अपहार केल्याप्रकरणी भिवंडीतील कोनगाव पोलीस ठाण्यात गुन्हा दाखल केला होता . याच व्यापाऱ्याविरोधात आता शिल्पा आणि तिचा पती राज कुंद्राने १०० कोटींचा अब्रूनुकसानीचा दावा ठोकला आहे . कापड व्यापारी रवि मोहनलाल भलोटियाने केलेल्या आरोपामध्ये त्याने शिल्पा , राज कुंद्रा यांनी इतर तीन ( दर्शित इंद्रवदन शाह , उदय कोठारी , वेदांत बाली ) यांनी आपल्याला २४ लाखांचा गंडा घातल्याचे म्हटले होते . या सर्वांनी मिळून आपल्या नावाने पैसे घेतले खरे पण , ते पैसे काही आपल्यापर्यंच आलेच नाहीत , असा आरोप भलोटियाने केला होता . इतकंच नव्हे तर भलोटियाने जाहीरपणे राज आणि शिल्पा यांना काही अपशब्द आणि अपमानास्पद वक्तव्य करुनही संबोधलं होतं . हा सर्व प्रकार पाहता राज कुंद्राने मुंबई उच्च न्यायालयात एक याचिका दाखल केली आहे . त्याने दाखल केलेल्या याचिकेविषयी प्रवक्त्यांनी केलेल्या विधानानुसार राज आणि शिल्पाने रवि मोहनलाल भलोटियावर १०० कोटींचा अब्रूनुकसानीचा दावा ठोकला आहे . दरम्यान , काही दिवसांपासून हे प्रकरण बरंच चर्चेत आहे . शिल्पा शेट्टी व उद्योगपती राज कुंद्रा या दाम्पत्याने ‘बेस्ट डील’ कंपनीच्या माध्यमातून गेल्या वर्षभरात देशभरातील अनेक व्यापाऱ्यांना फसवलं असल्याची माहिती समोर आली होती . या दोघांनी व्यापाऱ्यांना सुमारे १८ कोटी रुपयांनी गंडा घातल्याचा संशय आहे . पोलीस चौकशीत खरी माहिती बाहेर येईल , अशी प्रतिक्रिया तक्रारदार रवि भालोटिया यांनी दिली होती .


१६ व्या दशकातील कवी मलिक मोहम्मद जायसी यांच्या रचनांवर ‘पद्मावत’ हा सिनेमा बेतला आहे . एकीकडे संजय लीला भन्साळी यांच्या ‘पद्मावत’ला प्रेक्षकांचा भरभरुन प्रतिसाद मिळत असताना मलेशियामध्ये मात्र या सिनेमावर बंदी घालण्यात आली आहे . भारतात करणी सेनेने सिनेमाला कडाडून विरोध केला होता . तरीही ‘पद्मावत’ सिनेमा भारतात प्रदर्शित झाला आणि त्याला भरघोस प्रतिसादही मिळाला . मात्र आता मलेशियाच्या नॅशनल फिल्म सेन्सॉरशिप बोर्डाने ( एलपीएफ ) सिनेमाचे प्रदर्शन रोखून धरले आहे . ‘वेरायटी डॉट कॉम’ ने प्रसिद्ध केलेल्या वृत्तानुसार , एलपीएफचे अध्यक्ष मोहम्मद जामबेरी अब्दुल अजीज म्हणाले की , मलेशियामध्ये मुस्लिम वर्ग मोठ्या प्रमाणात आहे . या सिनेमात दाखवण्यात आलेली कथा मुस्लिमांसाठी संवेदनशील ठरू शकते . हा धोका लक्षात घेता मलेशियात हा सिनेमा तुर्तास तरी प्रदर्शित न करण्याचा निर्णय घेण्यात आला आहे . ‘पद्मावत’ या सिनेमात दीपिका पदुकोण , शाहीद कपूर , रणवीर सिंग यांच्या मुख्य भूमिका आहेत . वाद आणि विरोधाचं सावट असतानाही ‘पद्मावत’ने भारतीय बॉक्स ऑफिसवर चांगलं यश मिळवलं . सोमवारीच या सिनेमाच्या खात्यात १५ कोटींची कमाई झाली होती . त्यानंतर बुधवारी या सिनेमाने १२ . ५ कोटींची लक्षवेधी कमाई केली असून , आता हा आकडा १५५ . ५ कोटी रुपयांवर पोहोचला आहे . ‘पद्मावत’ची घोडदौड अशीच सुरु राहिली तर येत्या काळात हा सिनेमाही अनेक विक्रम रचू शकतो आणि काही विक्रम मोडित काढू शकतो असा अंदाजही वर्तवण्यात येत आहे . Boxofficeindia . com च्या माहितीनुसार भारतीय बॉक्स ऑफिसवर या सिनेमाची कामगिरी पाहता येत्या काळात ‘पद्मावत’ २०० कोटींच्या आकडा सहज पार करेल . फेब्रुवारी महिन्याच्या पहिल्या आठवड्यात कोणताच मोठा सिनेमा प्रदर्शित होत नसल्यामुळे त्याचाही फायदा ‘पद्मावत’ला होणार हे नाकारता येणार नाही . तेव्हा आता येत्या काळात भव्यता आणि कल्पनाशक्तीच्या परिसीमा ओलांडणाऱ्या या सिनेमाच्या कामगिरीकडे सर्वांचेच लक्ष लागून राहिले असणार यात शंका नाही .


‘प्रक्षेपित’ मालिका पाहण्याकडे अनेकांचा कल टेलिव्हिजनच्या इतिहासात मालिका प्रदर्शित झाल्या झाल्या त्याची पायरेटेड आवृत्ती उपलब्ध व्हावी अशी लोकप्रियता फार कमी मालिकांच्या वाटय़ाला येते . मात्र जेव्हा जेव्हा मालिकेचे नवे पर्व दाखल होते तेव्हा त्याची पायरसी होण्याचा आकडा वाढता असणारी एकमेव मालिका म्हणजे ‘गेम ऑफ थ्रोन्स’ . या मालिकेच्या नव्या आणि सातव्या पर्वाचा पहिला भाग रविवारी संध्याकाळी अमेरिकेत आणि सोमवारी सकाळी भारतात प्रदर्शित झाला . ही मालिका सुरू झाल्या झाल्या काही मिनिटांतच त्याची पायरेटेड आवृत्ती इंटरनेटवर दाखल झाली होती . मात्र पायरेटेड आवृत्ती सहजपणे मिळाली असली तरी कायदेशीर पद्धतीने ही मालिका पाहणाऱ्यांच्या संख्येत गेल्या पर्वापेक्षा पन्नास टक्के वाढ झाली आहे . ‘गेम ऑफ थ्रोन्स’ या मालिकेच्या सातव्या पर्वाचे प्रसारण ‘एचबीओ’ वाहिनीवरून होणार याची माहिती मिळताच अनेकांनी खास या मालिकेसाठी ‘एचबीओ’ , ‘एचबीओ नाऊ’ , ‘एचबीओ गो’ या प्लॅटफॉम्र्सबरोबरच ‘हॉटस्टार’सारख्या अॅपचेही सबस्क्रिप्शन घेतले होते . ‘गेम ऑफ थ्रोन्स’ ही आजवरची टीव्ही इतिहासातील सर्वाधिक पायरसी झालेली मालिका म्हणून ओळखली जाते . या मालिकेची लोकप्रियता वाढत गेली तसतसे ही मालिका टोरांट्सारख्या पायरेटेड साइट्सवरून डाऊनलोड करून पाहणाऱ्यांची संख्याही दिवसेंदिवस वाढत गेली . या मालिकेचे सहावे पर्व प्रदर्शित झाले त्या वेळी तिची पायरेटेड आवृत्ती पाहणाऱ्यांचे प्रमाण रेकॉर्डब्रेक होते . या मालिकेची पायरसी होऊ नये यासाठी ‘एचबीओ’ वाहिनीने त्या वेळीपासूनच कायदेशीर प्रयत्न केले होते . मात्र तरीही या मालिकेची पायरसी थांबली नव्हती . या पाश्र्वभूमीवर जगभरात जेव्हा या मालिकेच्या सातव्या पर्वाचा पहिला भाग प्रकाशित झाला तेव्हा शो संपायच्या आत हा भाग इंटरनेटवर उपलब्ध झाला होता . असे असूनही ‘एचबीओ’ वाहिनीच्या नोंदीनुसार सहाव्या पर्वापेक्षा या पर्वाची प्रेक्षकसंख्या पन्नास टक्क्याने वाढली आहे . चित्रपट समीक्षक - अभ्यासक गणेश मतकरी यांच्या मते , या वेळी या मालिकेच्या पायरसीचे प्रमाण पूर्वीपेक्षा कमी होते . ‘गेम ऑफ थ्रोन्स’ आणि पायरसीचे जुने नाते आहे . अशा प्रकारे पायरसी अनेक मालिकांची केली जाते . पण या वेळी ‘गेम ऑफ थ्रोन्स’च्या बाबतीत त्याचे प्रमाण कमी होण्याचे कारण म्हणजे ‘हॉटस्टार’सारख्या वेगळ्या आणि स्वस्त पर्यायावर प्रेक्षकांना ती मालिका उपलब्ध आहे . ‘सध्या टोरांट्सच्या साइट्स बंद असून नव्या साइट्सची माहिती फार कमी जणांना असल्याने तेही या मालिकेच्या पथ्यावर पडले असल्याचे त्यांनी सांगितले . ‘गेम ऑफ थ्रोन्स’च्या सातव्या पर्वामुळे सर्वाधिक पाहिली गेलेली , सोशल मीडियावर सर्वाधिक चर्चिली गेलेली असे विक्रम या मालिकेच्या नावावर आहेत .


एकेकाळी मोबाईल क्षेत्रामध्ये अग्रगण्य असलेली नोकिया कंपनी लवकरच ५ कॅमेरे असलेला स्मार्टफोन घेवून येणार असल्याची जोरदार चर्चा आहे . सध्या नोकिया या ब्रँडची मालकी एचएमडी ग्लोबल या कंपनीकडे आहे . एचएमडी ग्लोबलचा आगामी स्मार्टफोन नोकिया 9 चे काही फोटो लिक झाले आहेत . त्यानुसार या फोनमध्ये पेंटा कॅमेरा सेटअप अर्थात पाच कॅमेर्यांचा सेटअप असण्याचा दावा करण्यात आला आहे . मात्र , नोकिया 9 बाबत अद्याप अधिकृत घोषणा करण्यात आलेली नाही . इंटरनेटवर लिक झालेल्या फोटोनुसार या स्मार्टफोनच्या मागच्या बाजूला सात सेन्सर दिसत आहेत . यातील तीन कॅमेरे हे उभ्या रांगेत तर दोन्ही बाजूला प्रत्येकी एक असे एकूण पाच कॅमेरे देण्यात आलेले आहेत . तसंच सेल्फी आणि व्हिडीओ कॉलींगसाठी पुढील बाजूला एक कॅमेरा देण्यात आला आहे . म्हणजेच एकूण सहा कॅमेरे या फोनमध्ये असतील . याशिवाय , एलईडी फ्लॅश आणि इन्फ्रारेड सेन्सरही यासोबत देण्यात येणार आहेत . हा सर्वात नवा प्रयोग ठरेल कारण यापूर्वी ३ व चार कॅमेरेवाले फोन आले आहेत . या स्मार्टफोनमध्ये थ्रीडी फेस अनलॉक हे फिचरदेखील असेल अशी शक्यता वर्तवली जात आहे . डिस्प्लेबाबत थोडा संभ्रम आहे . या स्मार्टफोनमध्ये 5.9 किंवा 6.01 इंच आकारमानाचा आणि क्वॉड एचडी डिस्प्ले असेल आणि याला गोरिला ग्लास 5 चं कवच असू शकतं . फोनमध्ये तब्बल 8 जीबी रॅम आणि 256 जीबी इंटर्नल स्टोरेज असेल अशी चर्चा आहे . वर्षअखेरपर्यंत हा स्मार्टफोन बाजारात दाखल होईल असे सांगितले जात आहे .


अलीकडे मराठी चित्रपटांतील कथांमध्ये आलेले वैविध्य लक्षणीय आहे . ‘बाबांची शाळा’ हा असाच एक वेगळ्या कथेवरचा , वेगळे भावविश्व रेखाटणारा चित्रपट आहे . या चित्रपटाचा वर्ल्ड टेलिव्हिजन प्रीमियर स्टार प्रवाहवर होणार आहे . रविवार ५ फेब्रुवारीला दुपारी एक आणि रात्री साडेआठ वाजता हा चित्रपट दाखवला जाणार आहे . एखाद्याने केलेल्या गुन्ह्यासाठी त्याला मिळालेली शिक्षा ही केवळ त्याच्यापुरतीच रहात नाही , तर त्याची झळ संपूर्ण कुटुंबाला सोसावी लागते . रागाच्या भरात हातून गंभीर गुन्हा घडल्यानंतर महिपत घोरपडेला न्यायालयाकडून जन्मठेपेची शिक्षा ठोठावली जाते . या कटू अनुभवावर महिपत कशा पद्धतीनं मात करतो , आपल्या लहान मुलीबरोबरचं भावनिक नातं कसं जपतो याचं चित्रण या चित्रपटात आहे . आपल्या गुन्हाची शिक्षा भोगणारा महिपत घोरपडे , त्याची मुलगी सोनाली , तुरुंगाधिकारी श्रीकांत जमदाडे आणि सामाजिक कार्यकर्त्या नीता साटम यांची गोष्ट या चित्रपटात आहे . नीला सत्यनारायण यांच्या कथेवर आधारित असलेल्या या चित्रपटाचं दिग्दर्शन आर . विराज यांनी केलं आहे . या चित्रपटाचे ठळक वैशिष्ट्य म्हणजे तुरुंगाधिकारी श्रीकांत जमदाडे यांची भूमिका सयाजी शिंदे यांनी संस्मरणीय केली आहे . महीपत घोरपडेची भूमिका शशांक शेंडे शब्दशः जगले आहेत . सयाजी शिंदे आणि शशांक सोबत ऐश्वर्या नारकर , कमलेश सावंत , छाया कदम , आरती मोरे , कार्तिक चव्हाण , उमेश बोळके , मिलिंद अधिकारी यांसह बाल कलाकार गौरी देशपांडे आदींच्या मुख्य भूमिका आहेत . अत्यंत वेगळ्या धाटणीच्या या कथानकाचं प्रेक्षक आणि समीक्षकांनीही कौतुक केलं होतं . आपल्या गुन्ह्याचा पश्चात्ताप होऊन समाजात पुन्हा शांततेनं आयुष्य जगू इच्छिणाऱ्यांना समाजानं बळ दिलं पाहिजे असा विचार मांडणारा हा चित्रपट आवर्जून पहायला हवा असाच आहे .


अमेरिकेतील संशोधकांचा निष्कर्ष ; ६५ वर्षांनंतरही काम केल्यास आरोग्य चांगले व्यक्ती सर्वसाधारणपणे ५८ व्या वर्षी निवृत्त होतात . मात्र ६५ वर्षांनंतर काम करत राहिल्याने दीर्घायुष्य मिळते , असे एका अभ्यासांती स्पष्ट झाले आहे . ओरॅगोन विद्यापीठातील संशोधकांनी याबाबत अभ्यास केला असून , ६५ व्या वर्षांनंतरच्या निवृत्त व्यक्तीवरून हे निष्कर्ष निघाले . ज्या व्यक्ती स्वतःला अशक्त मानतात , त्यांनीही दीर्घकाळ काम केल्यास त्यांचे आयुष्य वाढते . प्रत्येकाला हे सूत्र लागू होत नाही . मात्र सतत कामात राहिल्याने आर्थिक व सामाजिक फायदे मिळतात . त्याचा आरोग्यावर परिणाम होऊ शकतो , असे विद्यापीठातील चेंकई वु यांनी स्पष्ट केले . निवृत्ती लांबणीवर टाकणे हे बऱ्याच प्रमाणात आर्थिक बाबींशी निगडित असते . मात्र आरोग्यविषयक बाबींचाही विचार व्हायला हवा , असे त्यांनी सांगितले . त्या दृष्टीने १९९२ ते २०१० या कालावधीत सेवानिवृत्तांचा आरोग्यविषयक तपशील गोळा करण्यात आला . एकूण बारा हजार जणांपैकी २९५६ जणांवर लक्ष्य केंद्रित करण्यात आले . त्यात आरोग्यविषयक तक्रारींचे एक कारण लवकर सेवानिवृत्तीत होते . याला पर्याय काय हे संशोधकांपुढील आव्हान होते . त्यामुळे आरोग्याच्या तक्रारी असलेल्या व्यक्तींची वर्गवारी करण्यात आली . अभ्यासाच्या कालावधीत १२ टक्के सशक्त , तर जवळपास २५ . ६ टक्के आरोग्याच्या तक्रारी असलेले निवृत्त दगावले . शिक्षण , आर्थिक संपन्नता व जीवनशैलीचा परिणाम या आरोग्यावर सकारात्मक परिणाम करत असल्या तरी , सर्व पैलूंचा विचार केल्यावर दीर्घकाळ कार्यरत राहिलेल्यांचे आरोग्य उत्तम राहते , असे संशोधक रॉबर्ट स्टेवस्की यांनी सांगितले .


‘ऐ दिल है मुश्किल’च्या वादानंतर चित्रपट निर्माता आणि दिग्दर्शक अनुराग कश्यप याने थेट पंतप्रधान नरेंद्र मोदी यांच्यावरच निशाणा साधला . पाकिस्तानला भेट देणाऱ्या पंतप्रधानांनी देशाची माफी मागावी , असे त्याने ट्विटरवरुन म्हटले . ‘ऐ दिल है मुश्किल’ चित्रपटाचे चित्रिकरण सुरु असताना २५ डिसेंबरला पंतप्रधान मोदी यांनी पाकिस्तानला भेट दिल्याची आठवण करुन देत पंतप्रधानांनी अद्याप या भेटीसंदर्भात देशाची माफी मागितली नसल्याचे कश्यपने म्हटले . उरी हल्ल्यानंतर अडचणीत सापडलेल्या ‘ऐ दिल है मुश्किल’ या चित्रपटाच्या प्रदर्शनाचे अनुराग कश्यपने समर्थन केले आहे . करण जोहर याच्या ‘ऐ दिल है मुश्किल’ सिनेमाला ‘सेन्ट्रल बोर्ड ऑफ फिल्म सर्टिफिकेशन’ने यू / ए प्रमाणपत्र दिले आहे . त्यामुळे हा सिनेमा २८ ऑक्टोबरला चित्रपटगृहात प्रदर्शित होणार आहे . सिंगल स्क्रिन थिएटर असोसिएशन आणि सिनेमा ओनर असोसिएशनने हा चित्रपट चित्रपटगृहात लावणार नाही असा निर्णय घेतला होता . कर्नाटक , गोवा , गुजरात आणि महाराष्ट्र या राज्यावर बंदी घालण्यात आली आहे . या ट्विटनंतर अशोक पंडित यांनी उरी हल्ल्यासंदर्भात बोलण्यासाठी आता वेळ मिळाला का ? असे ट्विट करत मोदी पुढील वीस वर्षे देशाचे पंतप्रधान असणार आहेत , त्यामुळे या काळात तुमची मोदी विषयींची तिरस्काराची भावना नाहीशी होईल , असे म्हटले . कश्यप यांनी ट्विटवरुन पंतप्रधानाच्या माफीनाम्याचा मुद्दा उचलल्यानंतर नेटिझन्सकडून कश्यप यांच्यावर टीकाही होत आहे . मोदींकडे माफी मागणाऱ्याने पहिल्यांदा आपल्या ‘बॉम्बे वेलवेट’ चित्रपटासंदर्भात माफी मागावी , असे एका नेटिझन्सने म्हटले आहे . तर एका नेटिझन्सने आणखी एक मोदी विरोधक समोर आल्याचे म्हटले .


अभिनेत्री आणि मंटो या सिनेमाची दिग्दर्शिका नंदिता दास हिच्या वडिलांवरही लैंगिक अत्याचाराचे आरोप झाले आहेत . # MeToo या मोहिमेत आता नंदिता दासचे वडिल जतिन दास यांच्यावरही लैंगिक शोषणाचे आरोप झाले आहेत . जतिन दास हे सुप्रसिद्ध चित्रकार आहेत . त्यांच्यावर नीशा बोरा नावाच्या मुलीने आरोप केले आहेत . दिल्लीमध्ये जतिन दास यांना मी एका कौटुंबिक सोहळ्यात भेटले होते . माझे सासरे त्या कार्यक्रमात मला घेऊन गेले होते . इंडिया इंटरनॅशनल सेंटरमध्ये हा कार्यक्रम होता . नीशा बोराने केलेल्या ट्विटनुसार जतिन दास यांनी तिला काही दिवसांसाठी असिस्ट करायला सांगितलं . मी त्यांना मदत करण्यास तयार झाले . त्यांनी मला त्यांच्या घरी बोलावले . मी दिल्ली येथील त्यांच्या घरी गेल्यावर त्यांनी मला जवळ बोलावले आणि मिठी मारली . तसेच बळजबरीने माझे चुंबन घेण्याचाही प्रयत्न केला असाही आरोप नीशा बोराने केला आहे . तो प्रसंग आठवला तरीही माझ्या अंगावर काटा येतो . आणखी एकदा मी त्यांच्या घरी गेले तेव्हा ते व्हिस्की पित होते . त्यांनी मलाही थोडी घेण्यास सांगितले . मात्र मी नकार दिला . पुन्हा त्यांनी तसाच प्रकार माझ्यासोबत केला . मी त्यांना झटकले , मात्र त्यांनी मला बोलावले . मला तो प्रसंग आठवला तरीही त्रास होतो . एखादा चाकू पाठीत खुपसला जावा तसा त्रास होतो इतक्या त्या आठवणी वाईट आहेत असेही नीशाने तिच्या ट्विटमध्ये म्हटले आहे . # MeToo ही सोशल मीडियावरची चळवळ भारतात अभिनेत्री तनुश्री दत्ताने सुरु केली . दहा वर्षांपूर्वी ‘हॉर्न ओके प्लीज’ या सिनेमाच्या सेटवर नाना पाटेकरांनी आपल्याशी गैरवर्तन केल्याचा आरोप तनुश्री दत्ताने केला . तिच्यानंतर अनेक अभिनेत्रींनी पुढे येऊन त्यांच्या व्यथा मांडल्या . # MeToo प्रकरणात आत्तापर्यंत आलोकनाथ , चेतन भगत , विनोद दुआ , लव रंजन , कैलाश खेर , साजिद खान यांच्यासह अनेकांवर लैंगिक शोषणाचे आरोप झाले आहेत .


थंडीच्या दिवसात आऊटिंगला जाण्याच्या चर्चा रंगायला सुरुवात झाली आहे . ख्रिसमस आणि नवीन वर्षाचे स्वागत करण्यासाठी कुटुंबाबरोबर किंवा मित्रमंडळींबरोबर फिरायला जाताना सगळेच चांगल्या मूडमध्ये असतात . यातही आपली कार असेल तर विचारायलाच नको . हवी तिथे कार थांबवत मजा करत जाण्याची गंमतच काही और असते . पण हा काळ थंडीचा असल्याने समोर धुके असण्याची शक्यता असते . याशिवाय सध्या दिल्लीबरोबरच अनेक शहरांमध्ये धुरकं पसरल्याचे आपण पाहतोय . अशा परिस्थितीत गाडी चालवताना समोरचे काहीच दिसेनासे होते . त्यामुळे काही गोष्टींची आवर्जून काळजी घ्यायला हवी . म्हणजे पुढे येणाऱ्या अपघातांपासून आपण नक्कीच स्वतःचा आणि इतरांचाही बचाव करू शकतो . १ . धुक्यात किंवा धुरक्यात गाडी चालवताना फोन , गाणी या गोष्टी बंद ठेवा . खिडकीच्या काचा उघड्या ठेवा जेणेकरुन दुसऱ्याने वाजवलेला हॉर्न तुम्हाला ऐकू येईल . २ . धुके असल्यास गाडीचा वेग कमी ठेवा . रांगेची शिस्त पाळा आणि लेन मोडू नका . धुक्यात ओव्हरटेक करणेही धोक्याचे ठरु शकते . धुक्यामुळे समोरचे कमी दिसत असल्याने या गोष्टी पाळणे आवश्यक असते . ३ . धुके आणि धुरक्यात गाडी चालवताना फॉग लाईटसचा वापर करा . हे लाईटस हेडलाईटच्या खालच्या बाजूला लहान आकारात असतात . गाडीला या लाईटची सुविधा नसेल तर हेडलाईट लो बिमवर ठेवा . ४ . इतरांना तुमची गाडी दिसावी यासाठी ब्लिंकर्स पूर्ण वेळ सुरु ठेवा . वळण घेताना चुकूनही इंडिकेटर न देता वळू नका . हे धोक्याचे ठरु शकते . ५ . धुकं किंवा धुरक्यात गाडी थांबवताना ब्लिंकर्स सुरु ठेवा आणि दुसऱ्या वाहनापासून सुरक्षित अंतर ठेवा . त्यामुळे अपघात होण्याचा धोका कमी असतो .


लग्नाला काही वर्षे झाली की जोडप्यामध्ये बाळाचा विचार सुरु होतो . ही प्रक्रिया दोघांसाठीही आनंदाची असते तितकीच आव्हानात्मकही असते . यामध्ये दोघांनी एकमेकांना साथ देणे आणि आपले नाते चांगल्या पद्धतीने जपणे आवश्यक असते . गर्भधारणेमुळे महिलेमध्ये काही शारीरिक , भावनिक आणि हार्मोनल बदल होतात . म्हणून तिला तिच्या पतीकडून गर्भधारणेदरम्यान आणि बाळाच्या जन्मानंतरही सतत प्रेम , आश्वासन आणि विश्वास देणे आवश्यक आहे . अशाच काही प्रश्नांची उत्तरे देण्याचा प्रयत्न जसलोक हॉस्पीटल आणि रिसर्च सेंटरच्या मनोचिकित्सक डॉ . उषा तलवडकर यांनी केली आहे . आपल्या पहिल्या बाळाच्या जन्माची अपेक्षा करणाऱ्या पती - पत्नीने काय करावे आणि काय करू नये प्रत्येक मुलास त्याच्या विकासासाठी अनुकूल वातावरण असेल तर प्रत्येक बाळाच्या वाढीची क्षमता चांगली असते . आपणास जागरुक रहावे लागेल की आपल्याला होणाऱ्या बदलांचा सामना करावा लागेल , आपल्या जीवनशैलीतील दैनंदिन सवयींमध्ये बदल केले पाहिजे जसे की झोप , अन्न , सामाजिक जीवन इ . दोन्हीसाठी प्राधान्यक्रम महत्वाचे आहे . ही एक शिक्षण प्रक्रिया आहे ज्यासाठी काही वेळ लागेल आणि दोन्हीकडून खूप धैर्य आणि समज असणे आवश्यक आहे . चांगला संबंध राखण्यासाठी संप्रेषण ही एक महत्वाची गोष्ट आहे . आपल्याला पाहिजे असलेल्या गोष्टींबद्दल स्पष्टपणे बोला , आपल्या भावनांना व्यक्त करा . एकमेकांकरिता वेळ काढा , एकमेकांसोबत वेळ घालवा आणि समाजात वावरणे सुरू ठेवा . पती / पत्नीने एकमेकांना अशी साथ द्या पुरुष रोजच्या घरगुती कामांमध्ये मदत करू शकतात , स्त्रियांना त्यांच्या छोट्या – छोट्या कामामध्ये मदत करू शकतात , ज्यामुळे प्रेम वाढण्यास अधिक मदत होते . तिचे दुःख मग ते शारीरिक किंवा भावनिक दोन्ही ऐकणे गरजेचे आहे . त्या बदल्यात स्त्रिया मदतीची प्रशंसा करतील , संगीत ऐकून दोन्हीसाठी चांगले उपचारात्मक ठरू शकते . व्यायाम , मित्र - मैत्रिणींसह त्यांच्यासारख्या गोष्टी करू द्या . जेणेकरुन त्यांना पुन्हा आरामदायी आणि ताजेतवाने वाटेल . जास्तीत जास्त वेळ सोबत घालवा येणाऱ्या बाळाची प्रकृती चांगली रहावी यासाठी गर्भ पोटात असल्यापासून मातेची मानसिक आणि शारिरीक प्रकृती चांगली असणे आवश्यक असते . या काळात आपली बायको आनंदी आणि खूश राहील यासाठी प्रयत्न करा . तिच्या खाण्यापिण्याकडेही लक्ष द्या . एकमेकांसोबत जास्त वेळ घालवल्यास हे करणे शक्य आहे . त्यामुळे एकमेकांना पुरेसा वेळ मिळेल याची काळजी नक्की घ्या .


2010 साली " शापित ' चित्रपटातून अभिनेता व गायक आदित्य नारायणने अभिनय क्षेत्रात पाऊल टाकले . त्यानंतर तो रुपेरी पडद्यावरून गायबच झाला होता . आता तो पुन्हा एकदा संगीतमय सिनेमात काम करण्यासाठी सज्ज झालाय . या चित्रपटात काम करण्यासाठी तो खूपच उत्सुक आहे . कारण तो फक्त अभिनयच करणार नाही , तर चित्रपटातील काही गाणीही तो गाणार आहे . आदित्य सांगतो की , अभिनयाबाबतची घोषणा मी लवकरच करेन . सध्या तरी मी हेच सांगू शकतो की हा म्युझिकल चित्रपट आहे . यात मी मुख्य भूमिका साकारणार आहे आणि यातील गाणी मी गाणार आहे . त्यामुळे मी या प्रोजेक्टस्साठी खूपच उत्सुक आहे . तसंच आदित्य सारेगमप या सिंगिंग रिऍलिटी शोचे पुन्हा एकदा सूत्रसंचालन करताना दिसणार आहे . याविषयी तो म्हणाला , " " या शोचे जवळपास सहा सिझन मी केलेत . देशातील सर्वश्रेष्ठ गायकाला शोधणे ही या शोची खासियत आहे . ' '


अभिनेत्री अनुष्का शर्मा आणि भारती क्रिकेट संघाचा कर्णधार विराट कोहली यांनी गेल्या वर्षअखेरीस लग्नगाठ बांधली . अगदी शेवटच्या क्षणापर्यंत त्यांच्या विवाहसोहळ्याविषयीच्या बऱ्याच गोष्टी गुलदस्त्यात ठेवण्यात आल्या होत्या . पण , अखेर त्यांच्या लग्नाचे फोटो सोशल मीडियावर पोस्ट करण्यात आले आणि विरुष्काचं हे लग्न म्हणजे बहुचर्चित गोष्ठ ठरली . खुद्द करण जोहरही हा सेलिब्रिटी विवाहसोहळा पाहून भारावून गेला होता , भावूकही झाला होता . सध्याच्या घडीला करण एका रेडिओ शोच्या निमित्ताने श्रोत्यांच्या भेटीला आला असून , याच रेडिओ शोमध्ये त्याने या गोष्टीचा उलगडा केला . सर्वसामान्यांप्रमाणेच करणलाही अनुष्का आणि विराटचा विवाहसोहळा पाहिल्यानंतर ‘लग्नसोहळा असावा कर असा’ , असं वाटू लागलं होतं . किंबहुना विराटच्या गळ्यात हार घालण्यासाठी अनुष्का ज्यावेळी त्याच्या दिशेने आली होती , हे पाहून त्याला अक्षरशः भरुन आलं होतं . भावभावनांचा खेळच होता तो जणू . वाचा : निकसोबत प्रेमाचा महाल उभा कर . . आईचा आपुलकीचा सल्ला अनुष्का आणि विराट ही जोडी अगदी सुरुवातीपासूनच चाहत्यांच्या पसंतीस उतरली होती . त्यातही त्यांच्या स्वप्नवत विवाहसोहळ्यानंतर अनेकांचा आनंद गगनात मावेनासा झाला होता . सोशल मीडियावरही त्यांचा विवाहसोहळा तितकाच गाजला असून , आताही त्याचा विषय निघाल्यावर काय आणि किती बोलावं अशीच काहींची अवस्था होते .